ועדת הפנים ואיכות הסביבה, כנסת 18, פרוטוקול מספר 189, 2010-04-26 11:30

יעקב אדרי: רבותיי, שלום לכולם.

יעקב אדרי: אנחנו התכנסנו היום כדי לדון, לשמוע, לבדוק את נושא הגז מול חוף דור.

יעקב אדרי: אני כבר רוצה להקדים ולומר שברמה הלאומית הנושא מאוד חשוב לכולנו.

יעקב אדרי: יושבים פה מספר חברי כנסת שהנושא מאוד חשוב להם, ולא רק להם.

יעקב אדרי: הנושא הוא בפוקוס של הכנסת וגם של הציבור, ובלי לחוות דעה על מיקומים אני מזדהה כרגע עם המאבק של הציבור שרוצה להיות בטוח שאם עושים משהו עושים אותו טוב ונכון, ואם בכלל צריך לעשות את זה במקום שממליצים עליו.

יעקב אדרי: יש, כמובן, המלצות שונות, יש רצונות שונים.

יעקב אדרי: ברשותכם, אני רוצה לשמוע קודם כול איפה אנחנו נמצאים מבחינה סטטוטורית כדי שנדע איפה העסק הזה עומד.

יעקב אדרי: תכף אני אתן את רשות הדיבור לאיש התכנון מהלשכה המשפטית במשרד הפנים כדי שייתן לנו דיווח ראשוני איפה עומד כל העסק הזה.

יעקב אדרי: כמובן, נמצאים איתנו גם ראשי הרשויות מזיכרון, מפרדיס, מחוף הכרמל.

יעקב אדרי: נמצא כאן המתכנן של מחוז חיפה, אדם קולמן, מרשות הגז הטבעי, מחברת חשמל, מחברת דקל, אבנר, נובל ועוד מוזמנים.

יעקב אדרי: למען הגילוי הנאות אומר שפגשתי ביום חמישי האחרון את אנשי חברת נובל, לפי בקשתם.

יעקב אדרי: שמעתי מהם סקירה.

יעקב אדרי: ועדת הפנים תהיה מאוד מעורבת בנושא הזה.

יעקב אדרי: אנחנו לא ניתן לשום תוכנית לרוץ בלי שנהיה בטוחים שנעשים שם כל אמצעי הבקרה, כל הפיקוח – כל מה שצריך כדי שנהיה שקטים ונהיה בטוחים שהדברים נעשים נכון.

יעקב אדרי: ברמה הלאומית חשוב להפיק את הגז.

יעקב אדרי: הגז הוא תחליף מצוין לנפט ולפחם, והאינטרס הלאומי של מדינת ישראל הוא שיהיו כמה שיותר מפעלים.

יעקב אדרי: כל נושא ההפעלה על ידי גז הוא אינטרס לאומי.

יעקב אדרי: אבל אני אומר בבירור שלא נאפשר הקמה של שום דבר אם לא נהיה בטוחים שהדבר נעשה בהליכי תכנון מסודרים וגם, כמובן, עם פיקוח מלא, עם תקנון ברור ולא דברים שיתגלגלו, ואחר כך נשמע על פרשות שהתרחשו לאחר מספר שנים.

דב חנין: אדוני היושב ראש, ברשותך.

דב חנין: כמו שאמרת, אין ספק, כולנו רוצים גז, וכולנו רוצים גז מהר.

דב חנין: אבל ממה שאני שומע על התוכניות וממה שקראתי על התוכניות שעומדות על שולחננו ממש עד השבוע האחרון, מדובר לא רק בשאלות של בטיחות ובריאות, אלא מדובר על אחד האתרים החשובים ביותר מבחינת נוף, בילוי ונופש לא רק לתושבי האזור הזה.

דב חנין: מדובר על חוף דור – אחד החופים היפים והמרשימים שיש לנו בארץ- -

קריאה: לא מדברים על חוף דור.

דב חנין: אנחנו לגמרי כן מדברים על חוף דור.

דב חנין: אם כבר שאלת אז בוא אני אענה לך.

דב חנין: אם הזמנת את זה, אז בוא אני אתן לך את התשובה.

יעקב אדרי: אני לא מציע להיכנס לוויכוחים.

דב חנין: לא, בוא אני אתן לך את התשובה.

קריאה: קילומטר וחצי מחוף דור- -

דב חנין: כן, יופי, אני מאוד שמח שהעליתם את זה.

דב חנין: אני ממש מודה לכם שהעליתם את זה.

דב חנין: הייתה פעם תפיסה, שלפיה, אפשר לעשות לעץ שמורת טבע.

דב חנין: העץ יהיה בשמורת טבע, וסביבו יהיו בניינים גדולים, אבל העץ יהיה מוגן, הוא יהיה בשמורת טבע.

דב חנין: מסביב לו נבנה כי העץ מוגן, והוא בשמורת טבע.

דב חנין: גבירותיי ורבותיי, התפיסה הזאת עברה מן העולם.

דב חנין: התפיסה התכנונית שלנו מתייחסת למרקם אזורי, וכשאנחנו מדברים על חוף דור אנחנו מדברים על מרקם אזורי של חוף דור, לא רק על שטח הרחצה של החוף.

דב חנין: לכן זה בהחלט כן רלוונטי לחוף דור ולרגישות המיוחדת של האזור הזה.

דב חנין: בהמשך הדיון אם יהיה צורך אני אפרט יותר.

דב חנין: תודה רבה, אדוני.

יעקב אדרי: ברשות

יעקב אדרי: כם, אני רוצה כבר להיכנס לתוך הדיון.

יעקב אדרי: אנחנו נשמע את כולם, אבל בואו נעשה את זה מסודר, אני לא רוצה להפסיק אף אחד, ובוודאי לא הייתי רוצה לא לאפשר רשות דיבור למי שהתפרץ.

יעקב אדרי: בני זלמנוביץ', משרד הפנים.

יעקב אדרי: תציג את הנושא.

בני זלמנוביץ': אני מהלשכה המשפטית במשרד הפנים.

בני זלמנוביץ': המועצה הארצית במאי 2009 הורתה על הכנת תוכנית מתאר ארצית ברמה מפורטת לקידוחי הגז הטבעי, תמר ודלית, ולחיבורם למערכת ההולכה של הגז הטבעי.

בני זלמנוביץ': בדיונים הוצעו מספר חלופות למיקום תחנת הטיפול בגז הטבעי.

בני זלמנוביץ': בישיבה האחרונה ב-13 באפריל 2010 דנה המועצה הארצית בחלופות השונות והחליטה אלו מן החלופות ייבחנו בתסקיר השפעה על הסביבה.

בני זלמנוביץ': זה המצב כיום.

בני זלמנוביץ': אני רוצה להבהיר שהחלטת המועצה נעשתה בהתאם לחוק, לפי סעיפים 51-50 לחוק התכנון והבנייה.

בני זלמנוביץ': יש חוק שקובע מי המוסד שצריך לעשות את תוכניות המתאר הארציות, והמועצה הארצית היא הגוף המוסמך, לפי חוק; היא מקיימת את הדיונים.

בני זלמנוביץ': יש הליך בחוק התכנון והבנייה שקובע את המסגרת של אישור תוכניות.

בני זלמנוביץ': אנחנו מדברים על מועצה ארצית שמורכבת מנציגים של גופי ממשלה, של ארגונים סביבתיים.

בני זלמנוביץ': גוף שאמור לייצג את כל האינטרסים, הוא דן בכל החלופות.

בני זלמנוביץ': כל הנציגים שיושבים פה סביב השולחן יוכלו להביע את עמדתם; זה הגוף המוסמך לטעמנו, לקדם את תוכנית המתאר ולהחליט היכן תמוקם חוות הגז.

יעקב אדרי: האם אתה רומז לנו שאנחנו מיותרים פה ושהדיון מיותר?

יעקב אדרי: הנימה של הדברים שלך ממש מדהימה אותי.

בני זלמנוביץ': אני אומר שהמועצה הארצית- -

יעקב אדרי: אנחנו יודעים מה הסמכויות שלה.

יעקב אדרי: אתה נמצא בכנסת, זאת ועדת הפנים של הכנסת, אז אני מאוד מבקש.

יעקב אדרי: אני מבין שאתה אומר שהמועצה הארצית עושה הכול, ונא לא להתערב.

בני זלמנוביץ': מה שאני מבהיר הוא שבמסגרת ההרכב של המועצה הארצית וההליכים היא שוקלת את כל השיקולים הענייניים שנצרכים.

בני זלמנוביץ': תוכנית המתאר עוברת להערות ולהשגות של הוועדות המחוזיות ולהשגות הציבור.

בני זלמנוביץ': יש הליך, וכל השיקולים הרלוונטיים נשקלים.

בני זלמנוביץ': ההליך הוא ראוי ובהתאם לחוק.

יעקב אדרי: לא שמעת מאתנו שהוא לא ראוי, אבל אנחנו בהחלט נבקר אותו ונבדוק את זה.

יעקב אדרי: יושב לידך אדם קולמן, מתכנן מחוז חיפה – היה דיון בוועדה המחוזית על כל הנושא הזה?

אדם קולמן: טרם התקיים דיון.

יעקב אדרי: זאת תשובה בשבילך גם.

יעקב אדרי: אני לא במקרה זימנתי אותו.

בני זלמנוביץ': זה בדיוק ההליך שאמור להיות, זה לא סותר את מה שאמרתי- -

יעקב אדרי: חשבתי שאתה הולך להגיד לנו איך נקבעו המקומות, מי המליץ על המקומות.

יעקב אדרי: חשבתי שבזה תתחיל.

יעקב אדרי: אתה בא ואומר, רבותיי, אתם יכולים לברבר פה, אבל המועצה הארצית היא שמחליטה.

בני זלמנוביץ': ישנם חמישה מקומות שייבחנו על ידי תסקירי השפעה על הסביבה.

יעקב אדרי: איזה מקומות?

יעקב אדרי: אתה יכול להגיד אותם?

בני זלמנוביץ': הרחבה של האתר באשדוד לקיבולת מלאה, דור צפון ודור מרכז, מחלף קיסריה, מט"ש חדרה ומחצבת עין אילה.

יעקב אדרי: מי המליץ על המקומות האלה?

קריאה: היזם.

בני זלמנוביץ': לא נכון.

יעקב אדרי: אני שואל אותו.

יעקב אדרי: מי המליץ על המקומות האלה?

בני זלמנוביץ': המועצה הארצית היא זו שקיבלה את ההחלטה, לפי ועדת היגוי.

בני זלמנוביץ': נקבע יועץ ויש ועדת עורכים.

יעקב אדרי: האם יש מסקנות של ועדת העורכים?

בני זלמנוביץ': לאור המסקנות- -

יעקב אדרי: אפשר לראות אותן?

בני זלמנוביץ': לאור המסקנות החליטה המועצה הארצית על חמש החלופות שייבחנו בתסקיר השפעה על הסביבה.

בני זלמנוביץ': אחרי שיתקבלו כל הנתונים יוחלט על האתר.

יעקב אדרי: אני מאוד מודה לך.

יעקב אדרי: אני רוצה בכל זאת להציג מצגת קטנה לגבי המיקומים המוצעים.

יעקב אדרי: מישהו יכול להראות לנו את זה?

יוסי אבו: יש מצגת על פיתוח הפרויקט.

יעקב אדרי: לא פיתוח.

יעקב אדרי: מיקומים.

יעקב אדרי: אחרי כן תאמרו את מה שיש לכם להגיד.

גדעון תדמור: אין מצגת על המיקומים.

יעקב אדרי: לא עשיתם על המיקומים?

יוסי אבו: לא התבקשנו.

יוסי אבו: התבקשנו להכין מצגת על תוכנית הפיתוח.

יעקב אדרי: מי יכול להציג לנו את המיקומים באופן כללי?

רונית מזר: אני יושבת ראש ועדת העורכים של תמ"א 37ח שבה נדונו כל האתרים.

רונית מזר: יזם התוכנית הוא חברת נובל אנרג'י שמגיעה לוועדת העורכים עם רשימה של מיקומים מוצעים.

רונית מזר: היזם הציג מספר מיקומים, וכל המיקומים נבחנו במספר רב של ישיבות של ועדות העורכים ושל ועדות ההיגוי.

רונית מזר: לאחר ששקלנו את כל הנתונים שהוצגו בפנינו והוזמנו לדיונים הגורמים הרלוונטיים- -

יעקב אדרי: שהם?

רונית מזר: הוזמנו לשם נציגי המשרדים השונים.

רונית מזר: עדיין לא היה דיון בוועדת העורכים עם התושבים מקומיים.

יעקב אדרי: זאת אומרת, ראשי הרשויות לא הוזמנו.

רונית מזר: ראשי הרשויות הוזמנו אך ורק לדיון במועצה הארצית.

רונית מזר: הם הביעו שם את עמדתם.

דב חנין: ארגוני הסביבה הוזמנו לדיון?

רונית מזר: כן.

אלי אבוטבול: לא.

יעקב אדרי: תכף נשמע.

אלי אבוטבול: אבל זה לא נכון, לא הוזמַנו.

יעקב אדרי: בסדר, אתה אומר בהערת ביניים שלא הוזמנתם.

רונית מזר: ועדת העורכים לא שמעה את המקומיים, רק המועצה הארצית אכן שמעה אותם.

רונית מזר: ההמלצה של ועדת העורכים הייתה על חמישה מיקומים: דור צפון, דור מרכז, מט"ש חדרה, קיסריה והרחבה של אשדוד.

רונית מזר: מחצבת עין אילה הוספה בעקבות החלטת המועצה הארצית לאחר ששמעה את עמדת חוף הכרמל- -

גלית ליידר: לא שמעו את ההצעה שלנו.

רונית מזר: - - לאחר שהוצגה שם הצעה של חוף הכרמל גם לבחינה של האתר הזה.

רונית מזר: האתר הזה נבחן במקור בוועדת העורכים בשלבים מאוד ראשוניים, וועדת העורכים החליטה מהשיקולים שהיו אז בפניה לא להעלות את זה לבחינה מפורטת יותר, ובמועצה הארצית השתכנעו חברי המועצה כן להמשיך את הבדיקה עם המיקום הזה, ואכן בתסקיר המיקום הזה גם ייבחן.

יעקב אדרי: מה הסטטוס של התוכניות של המיקומים השונים?

יעקב אדרי: איפה זה עומד היום?

יעקב אדרי: אתמול קראתי ששר התשתיות עוזי לנדאו ביקש לבחון את כל החלופות מחדש.

רונית מזר: כרגע כל המיקום שציינתי, עם מחצבת עין אילה, נמצאים בבחינה של פרקים א'-ב' של תסקיר השפעה על הסביבה.

רונית מזר: נבחנים כל השיקולים – כלכליים, נופיים, סביבתיים – בבחינה הסביבתית הזאת.

רונית מזר: היזם אמור להגיש את הבדיקה הזאת עד 15 במאי- -

יעקב אדרי: מי עושה את התסקירים?

רונית מזר: את התסקיר עושה יזם כמו כל פרויקט אחר.

יעקב אדרי: בהתאם לנוהל.

רונית מזר: אכן.

רונית מזר: החומר יוגש לוועדת העורכים, ייבחן על-ידיה, נקבל את המלצת המשרד להגנת הסביבה.

רונית מזר: כל ההמלצות, גם של ועדת העורכים וגם של המשרד להגנת הסביבה יובאו בפני המועצה הארצית בתחילת יוני, ואז המועצה הארצית אמורה לבחור מבין החלופות לאור כל הנתונים שיהיו בפניה איזה מיקום ייבחן בחינה מפורטת יותר.

יעקב אדרי: תודה.

יעקב אדרי: מתי תהיה החלטה סופית שלכם?

יעקב אדרי: ביוני?

רונית מזר: עקרונית בתחילת יוני המועצה הארצית אמורה לבחון אחד מששת האתרים האלה לבחינה מפורטת יותר.

יעקב אדרי: תודה.

יעקב אדרי: חבר הכנסת גדעון עזרא, בבקשה.

גדעון עזרא: אם אפשר לקבל מידע מה נדרש בשטח מכל מתקן כזה – מה הסכנות, מה הבעיות – כדי שנבין מה טמון בעניין הזה מעבר להפסד של דונמים כאלה ואחרים.

גדעון עזרא: הקרבה למקומות רגישים וכדומה.

יעקב אדרי: מה יהיה בכלל המתקן, ממה הוא עשוי?

קריאה: אני יכול לתת על זה הסבר.

יעקב אדרי: בסדר, אתם תגידו את שלכם בעניין הזה.

יעקב אדרי: נמצאת כאן נציגת שר התשתיות.

יעקב אדרי: בבקשה, אמרי לנו מה עמדת משרד התשתיות.

סמדר בת אדם: לאחר שהנושא עורר סערה ומחלוקות רבות, במיוחד הבחירה ב"דור" – ושוקי אתה נמצא כאן מולי כדי לתקן אותי ולמנוע בעדי מלדבר דברי שטות.

סמדר בת אדם: עין אילה הוצע כמקום נוסף.

סמדר בת אדם: עין אילה- -

גלית ליידר: - - -

יעקב אדרי: סליחה.

יעקב אדרי: גברתי, מה שמך?

גלית ליידר: גלית.

גלית ליידר: אני תושבת עין אילה.

יעקב אדרי: אני אתן לך את רשות הדיבור, אבל עוד התפרצות וזה יהיה מאוד לא נעים.

סמדר בת אדם: צריך לציין שמדובר במחצבה פעילה באזור שהוא מופר כרגע.

סמדר בת אדם: לדבר הזה יש חשיבות.

סמדר בת אדם: המקום הוצע לבקשת רבים מן התושבים באזור שמקומות אחרים לא מופרים או מופרים בחלקם נראו בעיניהם כהפרעה גדולה יותר.

סמדר בת אדם: יש למקום עדיפות לא רק מבחינת המרחק מבתים - -

יעקב אדרי: מי מעדיף, המשרד שלכם?

סמדר בת אדם: אני מתכוונת עדיפות על פני מקומות אחרים.

יעקב אדרי: כשאת קובעת עדיפות- -

סמדר בת אדם: עדיפות מבחינת מרחק מבתי מגורים בהשוואה למקומות אחרים.

גלית ליידר: זה לא נכון, זה קילומטר מבית ספר.

יעקב אדרי: גלית, אמרתי לך שאני אתן לך את רשות הדיבור.

יעקב אדרי: אפשר לשמוע את כולם.

סמדר בת אדם: מרבית הארגונים הסביבתיים רואים במקום הזה מקום עדיף.

יעקב אדרי: הוא הכי פחות גרוע מכל האלטרנטיבות הגרועות.

סמדר בת אדם: הוא הכי פחות גרוע, ויש לו יתרון נוסף – יתרון אסטרטגי שגם עליו יש טעם להחליף מילה.

סמדר בת אדם: זה מקום מוגן.

סמדר בת אדם: המקום נראה כרגע טוב יותר מאחרים, אבל זה עדיין לא אומר שזה יהיה המקום שייבחר כי כפי שהובן פה, יש צורך לסיים את הבדיקות, לראות שהשטח מתאים וכולי.

יעקב אדרי: תודה.

יעקב אדרי: אדוני, בבקשה.

שוקי שטרן: בוקר טוב לכולם.

שוקי שטרן: אני מנהל רשות הגז הטבעי.

יעקב אדרי: אתה גם ממשרד התשתיות.

שוקי שטרן: רשות הגז הטבעי היא במשרד התשתיות הלאומיות בהתאם לחוק משק הגז הטבעי.

שוקי שטרן: אני רוצה לומר מספר מילות רקע כי אנחנו נמצאים כאן במצב שהוא ברכה למדינת ישראל – מציאת הגז הזה, ושהגז הזה יגיע במהירות האפשרית לחופי מדינת ישראל.

שוקי שטרן: מדובר בשדה גז גדול מאוד יחסית בהיקף של כ-250 BCM.

יעקב אדרי: מה המיקום המדויק שלו?

שוקי שטרן: המיקום המדויק שלו הוא 90 קילומטר מערבית לחיפה בעומק של כ-1,600 מטר.

שוקי שטרן: ניתן עדיין לטפל בשדה גז בעומק מים כזה.

שוקי שטרן: זה על סף הכדאיות ועל סף הטכנולוגיה הקיימת.

שוקי שטרן: מטפלים בשדות גז עד 2,000 מטר.

שוקי שטרן: כדי להפיק את הגז הזה צריך לעשות מערכות ומתקנים בקרקעית הים.

שוקי שטרן: זה נקרא Sub-see completion, ואת הגז הלא מטופל מעבירים לחוף כדי לטפל בו.

שוקי שטרן: הטיפול בגז הוא ניקוי ממרכיבים נוספים שיש בגז הטבעי, כמו מיתן.

שוקי שטרן: המערכות של טיפול בגז כמו שמתבצע היום במריB ובמתקן חופי באשדוד צפונית לתחנת הכוח באשדוד, למרי B, ים תטיס – הגז שמגיע היום למדינת ישראל – בדומה יהיה צריך לטפל בגז הזה באיזשהו מקום על החוף במתקן טיפול גדול בהיקף של כ-150 דונם.

יעקב אדרי: מה כוללים המתקנים האלה?

שוקי שטרן: המתקן כולל מתקנים של הפחתת לחץ, של חימום, של הוצאת האלמנטים של הגז שאינם מיתן – בדרך כלל הידרו-קרבונים אחרים, דלקים למיניהם בשפה שלנו, וניקוי הגז- -

יעקב אדרי: זיקוק.

שוקי שטרן: זה לא זיקוק, זה ניקוי הגז.

שוקי שטרן: אין שם תהליך של שריפה.

שוקי שטרן: יש שם תהליכים של חימום מכיוון שבתהליך הגז מתקרר וצריך להחזיר אותו חזרה לטמפרטורה של הסביבה.

שוקי שטרן: אין שם הרתחה של הגז או משהו מהסוג הזה.

שוקי שטרן: הגז מגיע בטמפרטורה מסוימת.

שוקי שטרן: כתוצאה מירידת הלחץ הגז עלול לקפוא יחד עם המרכיבים האחרים שלו, ולכן צריך לחמם אותו לטמפרטורה של כ-20 מעלות.

שוקי שטרן: זה יכול להיות לפעמים קצת יותר או קצת פחות כדי להעביר אותו למערכת ההולכה הארצית לשימוש.

שוקי שטרן: גז בדרך כלל מועבר לשימוש בטמפרטורת הסביבה, אולי קצת פחות ממנה.

שוקי שטרן: לא מדובר על חימום לטמפרטורות או הרתחה.

שוקי שטרן: בדרך כלל אם הטיפול נעשה נכון, וסביר שייעשה נכון, הוא בלי הוצאת מרכיבים כלשהם לסביבה, לא לאוויר ולא לקרקע.

שוקי שטרן: כלומר ההידרוקרבונים נאספים במכלים, והם מועברים לבית זיקוק או למקומות אחרים.

יעקב אדרי: איפה יש מתקן כזה היום?

שוקי שטרן: מתקן דומה יש באשדוד.

שוקי שטרן: היו"ר יעקב אדרי:

שוקי שטרן: אפשר ללכת לראות אותו.

שוקי שטרן: באשדוד מתבצע טיפול לגז בנוסף לזה שמתבצע בפלטפורמה של כ-24 קילומטר מערבית לאשקלון.

יעקב אדרי: יש גם מסקנות של הרשויות השונות לגבי המתקן באשדוד, זה ברור לי.

שוקי שטרן: למיטב ידיעתי, ואני בדרך כלל יודע, על המתקן באשדוד לא הייתה, ולו פעם אחת, איזושהי הערה לגבי השפעתה על הסביבה בדרך של הוצאת מרכיבים לאוויר או לקרקע.

שוקי שטרן: לכן אנחנו מדברים על מתקן טיפול שהוא בסדר גודל של 150 דונם.

שוקי שטרן: הוא לא מתקן פשוט.

שוקי שטרן: אני לא אמעיט בהיבטים הסביבתיים שיש למתקנים מהסוג הזה, בעיקר מבחינת מצפות והפרה של שטח שבו הוא נמצא.

שוקי שטרן: זה מתקן גדול עם מכלים ועם מערכת של צנרת גדולה מאוד.

שוקי שטרן: אמרתי שזה על שטח של 150 דונם, ולכן זאת מערכת גדולה.

שוקי שטרן: לאחר שהגז מנוקה הוא מועבר מהמערכת הזאת למערכת ההולכה הארצית.

שוקי שטרן: הגז שהתגלה בים הוא בלחצים מאוד גבוהים – כ-450 בר.

שוקי שטרן: אלה לחצים שיש בעומק מים של כ-4,500 מטר.

שוקי שטרן: אין ספק, הטיפול בגז צריך להיות מבחינה בטיחותית בצורה הנכונה והטובה ביותר.

שוקי שטרן: יש מערכת של סיכונים שצריך לטפל בה, בעיקר בגלל הלחץ של הגז, ולכן יש גם מרחקי בטיחות מהמתקן הזה.

שוקי שטרן: בדרך כלל בקרבתם של המתקנים האלה לא תהיה פעילות אנושית ענפה.

שוקי שטרן: מרחקי הבטיחות הם בדרך כלל בסדר גודל של 350 מטר מהמתקנים, וזה תלוי בסקר סיכונים ספציפיים שייעשה לגבי אותו מיקום שיוחלט שהוא המיקום המועדף.

יעקב אדרי: לכם אין עמדה כרגע לגבי המיקום?

יעקב אדרי: או שיש.

איתן כבל: יש להם עמדה, אבל יש דיון.

יעקב אדרי: נתת הסבר מאלף, רק לא אמרת משהו לגבי המיקום.

שוקי שטרן: מבחינת מערכת הולכת הגז הטבעי המיקומים באזור עין אילה ודור הם מיקומים עדיפים.

שוקי שטרן: יש חלופות נוספות אפשריות כמו מחלף קיסריה או אזור התעשייה בחדרה.

יעקב אדרי: למה לא בחיפה?

יעקב אדרי: אם זה מערבית לחיפה, למה לא?

יעקב אדרי: אני סתם שואל.

יעקב אדרי: יש בחיפה הרבה מתקנים, אולי צריך לנצל את כל המערכות שם.

יעקב אדרי: אני שואל שאלות רטוריות.

שוקי שטרן: מתקן הטיפול הזה צריך להיות קרוב יחסית לחוף מכיוון שאם אמרתי קודם שיש לנו מערכת שמביאה גז בלחצים של 450 בר, אף אחד מאתנו לא היה רוצה שצנרת בלחצים של 450 בר של גז לא מטופל תסתובב מעבר למה שהכרחי.

דב חנין: מה היו הסיבות שלא הלכתם על האופציה של אסדה בים?

יעקב אדרי: זאת השאלה הבאה שרצינו לשאול, אבל חבר הכנסת דב חנין כבר שאל את זה.

יעקב אדרי: תן לנו תשובה גם על זה.

יעקב אדרי: לא קיבלתי תשובה על חיפה, אבל בסדר.

שוקי שטרן: חופות של חיפה נבחנו בבדיקה- -

גדעון עזרא: אין מקום.

יעקב אדרי: אם אין מקום זאת גם תשובה.

שוקי שטרן: בבדיקה הראשונית שנעשתה נבחנו חלופות מעכו ועד אשדוד.

שוקי שטרן: גם עכו נבחנה בבדיקה ראשונה, גם בחיפה נבדקו באופן ראשוני חלופות שונות.

שוקי שטרן: אף אחד לא אמר ולא רוצה לשתול את המתקן הזה במקום שאיננו ראוי.

שוקי שטרן: בהקשר הזה אני רוצה להוסיף שני דברים שרונית שכחה: לא רק המתכננים הם אלה שהציעו חלופות; נלקח יועץ מיוחד על ידי מנהל מִנהל התכנון - -

יעקב אדרי: בריטי.

שוקי שטרן: יועץ ישראלי.

שוקי שטרן: הוא בחן וסרק חלופות נוספות, ובין היתר הציע לבחון שוב את חלופת קיסריה, והיא נבדקת בהתאם להחלטת המועצה הארצית.

שוקי שטרן: זאת חלופה שיש בה יתרונות וגם חסרונות.

שוקי שטרן: כשמדברים על מחלף קיסריה, לשתול מתקן כזה על כביש 2 במחלף של קיסריה זה איננו מהדברים הפשוטים ביותר.

יעקב אדרי: זה בשטח האחסון שלכם.

שוקי שטרן: נכון.

אלי אבוטבול: אבל זה בדיוק כמו לשתול במחלף 2 של זיכרון יעקב.

קריאה: זה בדיוק אותו דבר.

שוקי שטרן: זה לא בדיוק אותו דבר.

יעקב אדרי: לכל מקום יש החסרונות שלו.

יעקב אדרי: תגיד לנו על האסדה הימית.

שוקי שטרן: בעקבות הסוגיות שעלו סומן סימן שאלה האם המתכננים שנשכרו על-ידי היזם הם אובייקטיביים ומציגים נכון את הדברים.

שוקי שטרן: לצורך העניין נשכר יועץ מיוחד על-ידי רשות הגז הטבעי מחברת PDC, והוא בחן את כל החלופות.

שוקי שטרן: הוא הגיש דוח וציין מהם היתרונות ומהם החסרונות של כל מקום.

שוקי שטרן: לא האתרים עצמם – לא אתר קיסריה מול אתר עין אילה, אבל החלופות של אסדה צפה, אסדה במים רדודים.

דב חנין: אנחנו מבינים מה היתרונות.

דב חנין: מה החסרונות?

שוקי שטרן: היתרונות של אסדה צפה הם שזה לא תופס שטח משטחי מדינת ישראל.

שוקי שטרן: החסרונות העיקריים הם לא לוח הזמנים שחשוב למדינת ישראל.

שוקי שטרן: הקמת אסדה במים רדודים תיקח לפחות 60 חודשים בהתאם לדוח של היועץ.

שוקי שטרן: יש לה בעיה נוספת – אמינות אספקה.

שוקי שטרן: ככל שמגדילים את מספר המתקנים ואת הרגישות שלהם בהפעלה, ובהקמת אסדה יש רגישות נוספת, מקטינים את אמינות האספקה.

דב חנין: היא לא האסדה היחידה בעולם.

שוקי שטרן: היא לא היחידה בעולם, אבל אנחנו נמצאים במצב שבשנת 2015 כ-50% מייצור החשמל יהיה מבוסס על גז טבעי, כאשר החלק הארי ממנו יבוא מאסדות הגז בתמר ובדלית.

שוקי שטרן: לבסס מערכת חשמל על מתקנים שאין להם אמינות שקרובה ל-100%, אני לא חושב שמישהו מאתנו היה ממליץ על זה.

שוקי שטרן: לאסדה יש אמינות פחותה על מתקן יבשתי, מה עוד שגם במקרה של אסדה במים רדודים צריך מתקן יבשתי בסדר גודל יותר קטן של 50-30 דונם, תלוי בתכנון המפורט וההנדסי שיתבצע למתקנים.

שוקי שטרן: אנחנו לא נמצאים במצב שלא נצטרך מתקן נוסף בחוף.

שוקי שטרן: בכל מקרה יהיה בכך צורך, גם במקרה של אסדה יהי הצורך וגם מתקן קטן יותר בחוף.

שוקי שטרן: אי אפשר יהיה להוליך אותו ישירות למערכת ההולכה.

יעקב אדרי: אחרי הדברים המעניינים מאוד שלך אני מבקש להעביר אלינו בכתב את הדוח של היועץ הזה.

דב חנין: יש לי עוד שאלה אחת:

דב חנין: חוץ מהמתקן שאתה תיארת לנו בואו נצא מנקודת הנחה שאנחנו מדברים כרגע על החלופה היבשתית עם מתקן של 150 דונם.

דב חנין: מהן המערכות הנוספות – כמו צנרת – באיזו צורה, באיזו מתכונת?

דב חנין: האם יש עוד מתקני לוואי?

שוקי שטרן: יש צנרת, יש מכלים, יש מערכת שלמה.

דב חנין: איפה הם אמורים להיות?

יעקב אדרי: באותם 150 דונם.

דב חנין: איך זה מגיע מהחוף אל המתקן, בצינור תת-קרקעי?

שוקי שטרן: בצינור תת-קרקעי.

שוקי שטרן: בחלק מהתכנונים בתכנון הנדסי מפורט המעבר של הצנרת בחוף ממרחק מסוים מהחוף לים ועד פנים היבשת ייעשה בקידוח תת-קרקעי.

שוקי שטרן: אפילו לא תהיה שם חפירה.

שוקי שטרן: לא בכל מקום אפשרי לעשות קידוח תת קרקעי למרחקים של 2-1.5 קילומטר.

שוקי שטרן: זה תלוי בתנאי הקרקע ובתנאים הסביבתיים האחרים, בעיקר התנאים של הקרקע.

שוקי שטרן: לפחות לפי התכנון, אין נגיעה בחוף עצמו.

שוקי שטרן: יחד עם זאת אני צריך להגיד שזה כפוף לסקר סיכונים מפורט שייעשה ולא חשוב באיזה אתר, ויראה מה הסיכונים ואיך ניתן להפחית אותם.

שוקי שטרן: אף אחד מאתנו לא רוצה שתגיע צנרת - -

גדעון עזרא: מה הסיכונים?

שוקי שטרן: הסיכונים הם של גז, חומר דליק, שנמצא בלחץ של 450 בר.

שוקי שטרן: אם חס וחלילה יש התפרצות של צינור כזה מאיזושהי סיבה אני לא רוצה לתאר את הקטסטרופה.

קריאות: - - -

יעקב אדרי: רבותיי, אני אתן לכם לדבר.

יעקב אדרי: סבלנות.

יעקב אדרי: יש כבר המלצות שלכם לגבי המיקום או שאתם עדיין מחכים?

יעקב אדרי: יש לכם עמדה בעניין הזה?

שוקי שטרן: את הגז המטופל מתמר- -

גדעון עזרא: רגע, אני שאלתי אותך.

גדעון עזרא: אתה אומר, התפרצות של גז.

גדעון עזרא: מה מרחק הביטחון מהתפרצות כזאת?

יעקב אדרי: מוטב שלא תדעו.

גדעון עזרא: אני לא יודע מה זה "מוטב שלא תדעו".

גדעון עזרא: אני גם לא יודע מה קורה באשדוד.

קריאה: זה בטוח לא יגיע לכאן.

דב חנין: אה, ירושלים מחוץ לטווח הסכנה.

גדעון עזרא: תסביר, באמת.

שוקי שטרן: מרחקי הבטיחות מפעילות אנושית הם של כ-350 מטר.

גדעון עזרא: אתה אומר שיש התפרצות של הצינור בדרך לשם.

שוקי שטרן: גם במערכת ההולכה של הגז הטבעי יש לחצים של 80-70 בר.

שוקי שטרן: גם שם יש מרחקי בטיחות, וגם שם לא טוב יהיה אם טרקטוריסט יעלה על הצינור ותהיה הצתה של המערכת.

שוקי שטרן: בגז שהוא ב-450 בר, וגם אם הוא יפחת ל-250 בר או ל-120 בר, אם תהיה תקלה בצינור בגלל פגיעה בו, והוא יוצת, זה יהיה מאוד לא נעים.

גדעון עזרא: המתקן באשדוד, על ידי מי הוא אושר ובעקבות מה הוא אושר?

שוקי שטרן: באשדוד נעשה סקר סיכונים למתקן הזה, והוא נמצא במקום שההשפעה והקרבה שלו לפעילות אנושית ענפה או קבועה- -

גדעון עזרא: מה המרחק?

שוקי שטרן: שם המרחקים גדולים.

שוקי שטרן: הוא פשוט באזור תעשייתי.

דב חנין: באזור תעשייתי.

דב חנין: כך שאם הוא יתפוצץ, אז גם התעשייה.

יעקב אדרי: אני כבר אומר שאחד הדברים שנעשה כאחת המסקנות שלנו הוא לראות את המתקן באשדוד ולהתרשם מכל הנושא.

יעקב אדרי: חבר הכנסת ביבי גם רוצה להתייחס לנושא.

אריה ביבי: אדוני היושב ראש, חבריי חברי הכנסת.

אריה ביבי: קודם כול, כל מיקום לא נכון או כל טעות פה זאת בכייה לדורות.

אריה ביבי: יחד עם זאת יש למדינה אוצר ביד.

אריה ביבי: היום בעיתונות מזכירים "טייקונים" – אותי זה לא מעניין, אותי מעניינת המדינה.

אריה ביבי: המדינה תרוויח מזה.

אריה ביבי: אנחנו נצטרך בסופו של דבר לבחור מקום כי לא תהיה ברירה.

אריה ביבי: אנחנו יכולים להתקשקש פה מהיום עד לעוד 200 שנה, אבל לבחור מקום אנחנו חייבים.

אריה ביבי: יש שש חלופות, ואני כבר אומר שיש מספר חלופות שלא נראות בכלל, שהן היזק לסביבה, היזק ליישוב, מכוערות.

אריה ביבי: ראש מועצה מתכנן לו שם מלון, ופתאום יש לו כל הצנרת הזאת מול או מאחורה.

אריה ביבי: יש פה מחצבה שפחות או יותר נראית לאנשים – או לא מחצבה, אלא למקם את זה במקום אחר.

אריה ביבי: אנחנו צריכים להביא בחשבון את ההיזק הסביבתי.

אריה ביבי: מומחים צריכים לבחור את המקום שייתן כמה שפחות היזק סביבתי.

אריה ביבי: אם הוא קצת יפחיד אותנו, אז כן, אני פוחד.

אריה ביבי: אני לא רוצה שחלילה יקום דבר כזה ומישהו יעלה על זה, ויהיו פה כמה אנשים שירוצו עם חתיכות גז על העור שלהם.

אריה ביבי: צריכים גם להתחשב בנוף של המדינה הזאת, ולהתחשב ב"ירוקים" ובכל אלה שהם מלח הארץ וצריכים שהדבר הזה יהיה במקום אחר.

אריה ביבי: אין ספק, המדינה צריכה את הגז הזה וחייבת אותו.

אריה ביבי: אני מבקש מאדוני שכשיגיעו המומחים לאזור מסוים ויגידו שבו יבנו את זה, שכל הרשויות וכל האנשים שמתעסקים בזה יעשו את זה כמה שיותר מהר כדי שהלו"ז יהיה מצומצם ככל האפשר, כך שהם יכולים לספק את הגז ואת ההתחייבויות שלהם, ושהמדינה תרוויח מהנושא הזה כמה שיותר מהר.

אריה ביבי: תודה רבה.

יעקב אדרי: תודה, אריה.

יעקב אדרי: חבר הכנסת איתן כבל, בבקשה.

איתן כבל: תודה, אדוני היושב ראש.

איתן כבל: הנחת העבודה היא ששום מקום לא יהיה טוב.

איתן כבל: זה מסוג הדברים שתמיד יש לו החסרונות שלו.

איתן כבל: מצד שני מתקן כזה יצטרך להיות מוקם.

איתן כבל: בהתנגשות של שני הדברים האלה ולאור הניסיון שלנו במשך שנים אנחנו מבקשים בוועדה לחדד ולהדגיש את כל האפשרויות שתיבדקנה.

איתן כבל: לי ברור שזה יקום, אבל כשדברים מן הסוג הזה קמים הנושאים שלאזרחים הם חשובים נדחקים לקרן זווית, ובסופו של עניין פעם אחר פעם אנחנו מוצאים עצמנו בפרויקטים חשובים וגדולים כשהציבור נדרס אל מול הצרכים של המדינה לכאורה, וכשעובר הזמן זה הופך להיות בכייה לדורות.

איתן כבל: אולי הדבר החשוב ביותר שצריך להיות כאן בוועדה הוא שכל החלופות תיבדקנה באופן הרציני ביותר, שחלק מאלה שיישבו בוועדה כדי לשקול את המשקולות מה נכון ומה לא נכון, יהיו גם ראשי הרשויות באזור, שתהיה גם להם אמירה.

איתן כבל: בסופו של דבר אין מי שיעלה את הנושאים החשובים לתושבים.

איתן כבל: לכן תפקיד הוועדה כאן הוא חשוב ומרכזי לא פעם ולא פעמיים למרות ההתקדמות הגדולה ביותר בכל הנוגע לנושאים של הגנת הסביבה.

איתן כבל: לחלק מהחברים שיושבים כאן יש מקום מכובד בהבאת הדברים להתקדמות.

איתן כבל: הנושא הזה הוא מבחן גדול גם לנו בוועדה אם נגרום לכך שיתקבלו ההחלטות הנכונות.

איתן כבל: תודה.

יעקב אדרי: תודה לחבר הכנסת איתן כבל.

יעקב אדרי: אני רוצה לשמוע את ראשי המועצות בקצרה.

יעקב אדרי: כרמל סלע, בבקשה.

כרמל סלע: אני מודה ליעקב אדרי שהוביל דיון כזה.

יעקב אדרי: לשמוע ממך קומפלימנט ליעקב אדרי, זה כבר היה כדאי.

כרמל סלע: אנחנו היינו פה הרבה פעמים בגלל קיסריה ואור-עקיבא.

אריה ביבי: תחזור על זה שוב.

כרמל סלע: בהחלט לכנסת ולוועדה יש מה לדון ולהיות מעורבים בעניין.

כרמל סלע: הנושא המורכב הזה התחיל כפי שנאמר, כבר במאי.

כרמל סלע: ראשי הרשויות לא היו מודעות לעניין ולא עורבו בו, אנחנו שמענו על זה כל הזמן בדיעבד.

כרמל סלע: אבל יש לציין שב-24 בנובמבר הגענו לולנת"מ, ושם כבר נקבעה חלופת דור, ושם כבר נקבע שרוצים לעשות תסקיר השפעה על הסביבה על דור.

כרמל סלע: אנחנו ביקשנו שיהיה בודק חיצוני שיבדוק את כל החלופות השונות שוב.

כרמל סלע: הדיון הסתיים בזה שהחלופות ייבדקו מחדש על-ידי ועדת עורכים חדשה, ויתבצע תסקיר השפעה על הסביבה על כל החלופות.

כרמל סלע: אכן היה דיון ב-13 באפריל במועצה הארצית, ולפני כן היו לא מעט פגישות של "נובל אנרג'י" יחד עם ראשי הרשויות, פרדיס, זיכרון יעקב וגם אנוכי.

כרמל סלע: אנחנו טענו לכל אורך הדרך שלאף אחד מאתנו זה לא מתאים באזור.

כרמל סלע: היינו מאוד רוצים שהמתקן הזה יהיה במקום אחר, בשום אופן לא באזור שלנו.

כרמל סלע: אנחנו הבענו התנגדות נחרצת לכך.

כרמל סלע: בכל זאת לחצו, ו"נובל אנרג'י" הציעו הצעה האם לבדוק את החלופה הזאת גם במחצבת עין אילה.

כרמל סלע: זאת חלופה שעלתה כבר ב-20 בדיקות ראשונות.

כרמל סלע: אבוטבול ואני אמרנו שחוץ מהחלופות שעולות בישיבה שב-13 אנחנו חושבים שצריכה לבוא עוד חלופה.

כרמל סלע: כי בסופו של עניין כל החלופות צריכות להיבדק.

כרמל סלע: אני חייב להדגיש שהתושבים לא היו מעורבים בזה.

כרמל סלע: לא שאלו תושבים, אף אחד בחוף כרמל לא רוצה שזה יהיה בחוף כרמל, ובצדק, גם אני מתנגד שזה יהיה בחוף כרמל; אבל כחלופות לבדיקה צריך גם את זה לבדוק כיוון שנובל אנרג'י מדברים רק על חוף דור.

כרמל סלע: אני כראש רשות המייצג את מועצת חוף כרמל חייב להדגיש שאני מתנגד בכל תוקף לכל מתקן באזור.

יעקב אדרי: תודה.

יעקב אדרי: אלי אבוטבול, ראש מועצת זיכרון יעקב, בבקשה.

אלי אבוטבול: אני רוצה להצטרף לדברים של כרמל לעניין הוועדה הזאת: תודה לך, יעקב, ולכל חברי הכנסת.

אלי אבוטבול: אבל אני רוצה למחות, ואולי זה לא מתפקידי, על האמירה של היועץ המשפטי של המועצה הארצית לעניין ביטול הוועדה החשובה הזאת של הכנסת.

אלי אבוטבול: זאת בדיוק הדרך שבה ביטלו אותנו, ראשי הרשויות.

אלי אבוטבול: אותנו אף אחד לא שיתף.

אלי אבוטבול: אז לא אותנו, אז גם לא את נבחרינו בכנסת.

אלי אבוטבול: פה שורש הבעיה.

אלי אבוטבול: כי בסופו של דבר כשנודע לנו ולא בכך שיצרו איתנו קשר ואמרו לנו שנדע שהם מתחילים להקים והזמינו אותנו להיכנס לעניין – אלא חודשים הם מקיימים דיונים בלי שנדע בכלל.

אלי אבוטבול: מאחר שאני יודע שהכול פה מוקלט וכעורך דין וראש רשות אני חייב לעמוד מאחורי כל מילה, אני אומר: הון-שלטון היה בסיפור הזה עם שמות ועם כספים.

אלי אבוטבול: חודשים לפני שאנחנו, ראשי הרשויות, יודעים - -

יוסי אבו: תציין מי זה הון-שלטון.

אלי אבוטבול: אני אציין.

יעקב אדרי: אלי, אני מציע רק דבר אחד- -

אלי אבוטבול: מה שמפחיד אותי זאת הדרך שבה משתלט ההון על דרך קבלת ההחלטות הנכונה.

בני זלמנוביץ': קבלת ההחלטות נעשית בליווי משפטי של המועצה הארצית.

יעקב אדרי: אדוני היועץ המשפטי, שמעתי אותך.

דב חנין: שמענו על הון-שלטון.

דב חנין: חשוב לשמוע.

אלי אבוטבול: אתה שימשת כי שימשת יושב ראש איגוד ערים לאיכות סביבה לפני שנבחרת לכנסת.

אלי אבוטבול: באיגוד ערים אנחנו בחרנו אישה בשם עפרה לבנה שתשמור עלינו.

אלי אבוטבול: אנחנו לקחנו אותה כמתכננת סביבתית כדי שתשמור עלינו ועל היישובים שלנו.

אלי אבוטבול: הסתבר אחרי חודשים שהאישה הזאת קיבלה במקביל משכורת מאתנו, ראשי הרשויות, כדי לשמור עלינו, והיא עבדה גם בשביל חברת נובל אנרג'י.

אלי אבוטבול: אני כבר הייתי בדרך להגיש תלונה במשטרה.

אלי אבוטבול: ואיך ידענו את זה?

אלי אבוטבול: לא מנובל אנרג'י ששילמו לה משכורת, והייתה בצוות התכנון שלהם כדי לקבוע שבדור זה נמצא.

אלי אבוטבול: אישה שאמורה לשמור עליי מקבלת פעמיים משכורת – ממני ומזה שרוצה להרוס אותי.

אריה ביבי: היא כזאת כישרון?

אלי אבוטבול: היא כישרון.

אלי אבוטבול: עם מדים.

אלי אבוטבול: לפני שבועיים היא מגיעה עם חברת נובל אנרג'י אחרי שהודענו שאנחנו לא מסכימים להעסיק אותה יותר.

אלי אבוטבול: לא הגשתי תלונה בגלל בקשתו של אילן שדה, ראש המועצה האזורית מנשה, שהוא יושב ראש איגוד ערים- -

יעקב אדרי: שהחליף אותי.

אלי אבוטבול: הוא ביקש ממני לא להגיש תלונה כי הוא לא ידע מזה.

אלי אבוטבול: בסוף הסתבר שהמנכ"ל ידע שהיא מקבלת משכורת מנובל אנרג'י, והיא פוטרה לאחר כמה ימים.

אלי אבוטבול: כמה חודשים לפני כן קיבוץ מעין צבי כורת חוזה עם חברת נובל אנרג'י.

אלי אבוטבול: הקיבוץ הכחיש; הוא אמר, מה אתה מדבר, אלי, אנחנו לא נגדכם.

אלי אבוטבול: בסופו של דבר הסתבר שלפני שהגישו למועצה הארצית את החלופות הם כבר קבעו את החלופה.

אלי אבוטבול: הלכו לקיבוץ מעין צבי.

אלי אבוטבול: הכול פה מוקלט באייפון שלי.

יעקב אדרי: יש להם אופציה לקנות את השטח.

אלי אבוטבול: יושבת פה יושבת ראש ועדת העורכים, האישה שאחראית על הכול.

אלי אבוטבול: אנחנו, הרשויות המקומיות, הגשנו עתירה לבג"ץ, ועל מה?

אלי אבוטבול: יש לנו פרוטוקול שמדינת ישראל אומרת שאין לה כסף לעשות את תסקירי ההשפעה על הסביבה ואת בדיקת החלופות, ולכן הם מעבירים את הבדיקה הזאת ליזם.

אלי אבוטבול: זאת אומרת המדינה שזה אינטרס לאומי שלה, במקום שתוציא כסף ותבדוק את החלופות, הטילו את זה – על מי?

אלי אבוטבול: על היזם.

יעקב אדרי: אני חייב להתערב פה.

יעקב אדרי: אני אדבר עכשיו במקום היועץ המשפטי.

יעקב אדרי: זה נעשה על פי הכללים?

אלי אבוטבול: לא, ממש לא.

יעקב אדרי: היועץ המשפטי אמר, זה ברור.

יעקב אדרי: אני הייתי הולך לתהליך אחר, אבל המועצה הארצית פעלה על-פי הסמכויות.

אלי אבוטבול: אבל זה בדיוק מה שאני רוצה.

אלי אבוטבול: מבחן התוצאה אומר שלפני שבכלל הגישו למועצה הארצית חלופות הם סגרו עם קיבוץ מעין צבי שזאת הקרקע.

אלי אבוטבול: זאת אומרת לפני שאנחנו יודעים, לפני שהמועצה הארצית יודעת הם כבר אמרו מראש איפה נוח להם.

אלי אבוטבול: איך יעלה על הדעת ששואלים יזם איפה נוח לו להקים?

אלי אבוטבול: בוודאי שנוח בדור – אדמות חקלאיות, שטחים פתוחים, שטחים בשפע.

אלי אבוטבול: רק אף אחד לא ראה את האינטרס של התיירות ואת האינטרס של החקלאות ואת הנוף הכפרי הפתוח.

אלי אבוטבול: אותה מועצה ארצית שקבעה בתמ"א הארציות שהשטח הזה מוגן – אני הייתי במאבק נגד "דליה אנרגיות" כשרצו להקים באותו מקום תחנת כוח מונעת גז של 400 מגה-ואט שרוצים להקים אותה היום בדרום.

אלי אבוטבול: פניתי לשמאי אסיף שהוא יושב ראש המועצה הארצית, פניתי לאדם קולמן שהוא מתכנן המחוז, ולשמחתי במאבק הזה הוא איתנו, וביקשתי מהם לעזור לנו.

אלי אבוטבול: הייתי במאבק הזה לבד כראש רשות כי רצו להקים את זה מול זיכרון יעקב בשטח הגובל אתנו.

אלי אבוטבול: אתה יודע שהמועצה הארצית אמרה לא יקום ולא יהיה?

אלי אבוטבול: הם נאבקו איתנו, ודליה אנרגיות ברחו מהמקום אחרי ששמעו את המועצה הארצית.

אלי אבוטבול: פתאום עכשיו קורה משהו לא מובן: בא אינטרס לאומי אחד ומוחק אינטרס לאומי עצום וענק בשם השמירה על הריאות הירוקות ועל החקלאות.

אלי אבוטבול: לוקחים את קיבוץ מעין צבי שהוא קיבוץ בקריסה מכיוון שהוא בכינוס נכסים, מנצלים את העובדה שאין לו כסף, וכל הרנטות שהגיעו מגרמניה, לצערנו, הידלדלו בשנים האחרונות כי הרבה מאוד הלכו לעולמם, ולקיבוץ אין כסף.

אלי אבוטבול: כך נובל אנרג'י לוקחים קיבוץ בסכנה, לוקחים את המתכננת שאמורה לשמור עלינו, ובכסף קונים את המקום הזה, ובסופו של דבר אנחנו באים לפה ומתחננים בפניכם, נציגינו הנבחרים, תעזרו לנו כדי שהם לא יקבעו ויתקעו סיכה על המפה של מדינת ישראל, ואחרי זה ילכו ואנחנו נישאר עם הברוך הגדול ועם הסכנות שרשות הגז אומרת שהן קטסטרופליות.

אלי אבוטבול: אז אם הם אומרים שזה קטסטרופלי, אז מה אני אמור לעשות?

יעקב אדרי: תודה על הדברים המאוד לא פשוטים.

יעקב אדרי: אני אתן לראש מועצת פרדיס, ואחר כך חברת נובל אנרג'י תוכל להגיב.

יונס מרעי: שלום לכם.

יונס מרעי: תודה, אדוני היושב ראש על ההזמנה שלך.

יונס מרעי: אנחנו מעריכים את זה.

יונס מרעי: כמו שדיברו חבריי, כרמל ואבוטבול, שלושתנו שותפים לנזק שעלול לקום מול פרדיס ומול זיכרון יעקב וחוף הכרמל.

יונס מרעי: הסיכון הכי גדול הוא לפרדיס.

יונס מרעי: צריך להתרחק מהמתקן 350 מטר, וזה מגיע לאדמות פרדיס.

יונס מרעי: החלופה השנייה – המחצבה הצפונית היא עין אילה- -

יעקב אדרי: היא גובלת עם פרדיס.

יונס מרעי: לפני מחצבת עין אילה צריך לקום אזור מסחרי, אזור תעסוקה קטן.

יונס מרעי: אם אני רוצה להסכים למחצבה הצפונית, 350 המטרים מגיעים עד הכפר, עד הבתים- -

קריאה: בית ספר.

יונס מרעי: עד בית הספר.

יונס מרעי: כמו שאמרת אנחנו במדינה רוצים גז ונפט.

יונס מרעי: אנחנו נבחרנו כדי לשמור על אנשי הכפר ועל שכנינו מכל דבר שמסכן את הסביבה.

יעקב אדרי: תודה לראש מועצת פרדיס.

יעקב אדרי: מחאמיד, מהנדס המועצה, בבקשה.

מוחמד מחאמיד: אדוני יושב ראש הוועדה, אכן הגז הוא תשתית לאומית.

מוחמד מחאמיד: גם המשך הבטחת פיתוחו של היישוב הוא גם אינטרס לאומי בפני עצמו.

מוחמד מחאמיד: היישוב פרדיס הוא יישוב מיוחד: הוא מוקף ומוכה מפגעים סביבתיים.

מוחמד מחאמיד: יש לו סוללה אחת גדולה של שפייה א', שפייה ב' ושפייה ג' ועין אילה – מחצבות שמקיפות את היישוב ברדיוס מגן.

מוחמד מחאמיד: יש לנו כביש 70 וכביש מס' 4.

מוחמד מחאמיד: זה יישוב מוגבל סביבתית, ונותר המסדרון הנופי היחיד בפני היישוב.

מוחמד מחאמיד: לפני חמש שנים אימץ עבור היישוב תוכנית אב ליישוב שבחנה את כיווני הפיתוח שלו ליד אוכלוסייה לשנת יעד.

מוחמד מחאמיד: משרד הפנים במטרה לשמור על השטח האיכותי הזה הסכים להסיט דרך ארצית – את כביש מס' 4 בתמ"א 3 – ולהסיט תשתית לאומית, וכשנעבור לשטח הזה נפתח אותו.

מוחמד מחאמיד: איך אפשר לבוא באותה התשתית הציבורית ולסתום את כל המקומות האלה?

יעקב אדרי: הנושא ברור.

יעקב אדרי: המשרד להגנת הסביבה, בבקשה.

שלמה כץ: אני שמח על המאבק הציבורי שנעשה פה.

שלמה כץ: בזכותו עלתה האפשרות של עין אילה.

שלמה כץ: לא יהיה חכם היום לקבוע נקודה עד שלא נבחנו כל האפשרויות.

שלמה כץ: אני קורא דרכך ודרך הוועדה לבדוק ברצינות את כל האפשרויות, לא להגיד שאנחנו כאילו בודקים את שאר האפשרויות ובסוף אנחנו בודקים את כל האפשרויות שסביב דור, אלא לבדוק באמת את כל האפשרויות.

שלמה כץ: כמו שאמרו שהמנגנון הוא משרד הפנים – שהיזם משלם על תסקיר ההשפעה לסביבה, ואנחנו יודעים שמי שמשלם את הכסף מזמין את המוסיקה.

שלמה כץ: זה מנגנון לא נכון.

שלמה כץ: אם תמצא בשביל המקרה הזה מנגנון אחר שמישהו אחר ישלים את התסקיר – עשית פה הרבה.

יעקב אדרי: תודה.

יעקב אדרי: אני רוצה להתחיל לשמוע את נציגי הציבור.

גדעון עזרא: סליחה, מניסיון יש פה גם מומנט של זמן.

גדעון עזרא: לפי הניסיון שלכם, כמה זמן לוקח לגמור תסקיר השפעה על הסביבה כולל אישור?

אלי אבוטבול: 60 יום בערך.

קריאה: זה מה שהקצינו להם.

שלמה כץ: מה שנבחן עכשיו זה פרקים א'-ב'.

שלמה כץ: אלה למעשה חלופות מיקום וחלופות טכנולוגיה.

שלמה כץ: לבדוק את שתי האפשרויות האלה אפשר במספר חודשים מצומצם.

גדעון עזרא: אנחנו חיים בארץ הזאת.

גדעון עזרא: שנים זה לוקח.

שלמה כץ: 80% מהתסקיר זה חלופת המיקום.

שלמה כץ: אם יקבעו מיקום נכון – זה 80% מהבעיות.

כרמל סלע: הם צריכים לגמור את זה מהר, זה לא יעזור להם.

כרמל סלע: אין להם ברירה.

גדעון עזרא: אני מכיר גם את המשרד הזה וגם את מי שיכול לעשות את זה.

גדעון עזרא: לנוכח הצורך לקבל החלטות מהר מאחר שמדינת ישראל צריכה להתבסס על הגז הזה צריך לוח זמנים נוקשה עם אנשים שיעשו את התסקירים האלה בלוח זמנים נוקשה וקבלת החלטות נכונה.

דב חנין: באותו הקשר של לוח זמנים אני מניח שבדקתם את הנושא של האסדה הימית לעומקו.

דב חנין: האם אנחנו נוכל לקבל בשבוע הקרוב את כל המקומות בעולם שבהם הוקמו אסדות ימיות?

דב חנין: כמה זמן לקח להקים אותן?

דב חנין: איזה תקלות היו בהן?

דב חנין: כדי שנדע באמת האם הסיפור של האסדה הימית הוא כל כך בעייתי וייקח כל כך הרבה זמן.

דב חנין: אני אומר את זה מתוך ידיעה פשוטה, ודאי הרבה פחותה משלך, אדוני, שאסדות ימיות הוקמו גם בפחות מכמה שנים.

דב חנין: אבל אולי אני טועה, אז אשמח ללמוד.

יעקב אדרי: אתה תגיש את כל החומר.

יעקב אדרי: ביקשתי ממך ואמרת שיש לך אותו.

יעקב אדרי: אני רוצה לשמוע את נציגי הציבור שיצאו למאבק.

יעקב אדרי: גברת דורית ארז גביש, בבקשה.

דורית ארז גביש: אני מדברת כנציגת חוף הכרמל, אני גרה במושב דור.

דורית ארז גביש: מאז שהעניין הזה התפרץ הבנו שיש לנו בעיה מאוד חמורה כי לא סופרים אותנו ולא חושבים עלינו.

דורית ארז גביש: אחד הדברים הראשונים שאני רוצה לומר בשם כל תושבי חוף הכרמל הוא שהגז הטבעי מאוד חשוב גם לנו, וגם אנחנו, מר שטרן, רוצים שהוא יהיה במדינת ישראל.

דורית ארז גביש: השאלה היא רק איפה, על חשבון מה ועל הגב של מי.

דורית ארז גביש: שנית, לא יעלה על הדעת, ואנחנו לא מוכנים לקבל את זה שהיזם עצמו מקבל את האפשרות להיות הבלעדי שבודק את החלופות.

דורית ארז גביש: איפה נשמע דבר כזה?

יעקב אדרי: בעניין היועצים אני בודק את האפשרות – כי מתברר שזאת פרוצדורה לא פשוטה – שוועדת הפנים תיקח יועץ בלתי תלוי משלה לנושא הזה.

יעקב אדרי: זה לא פשוט, אני בודק את העניין הזה.

דורית ארז גביש: דבר נוסף שמאוד מטריד אותנו הוא שאנחנו שמענו מהרבה מאוד גורמים שמתקן מסוג זה לא קיים עדיין, זה משהו חדש שהולך לקום אצלנו.

דורית ארז גביש: אנחנו לא מכירים עדיין את המתקן.

דורית ארז גביש: יש באשדוד דברים די דומים, יש בעולם דברים דומים, אבל מתקן מהסוג הזה זה משהו חדש.

דורית ארז גביש: זה יצא מכתבים שראינו מוועדות שונות – מהוועדה הארצית, מוועדת העורכים, מולנת"מ- -

יעקב אדרי: בזה את טועה, זה לא דבר חדש, יש כבר המתקנים האלה.

דורית ארז גביש: אם מדובר בסדר גודל של 500 בר לחץ למה לבדוק את זה על הגב שלנו?

יעקב אדרי: הבנתי, תודה.

דורית ארז גביש: רגע אחד.

יעקב אדרי: אני רוצה לשמוע אתכם.

גלית ליידר: היא איתנו.

יעקב אדרי: היא מייצגת אתכם?

גלית ליידר: כן.

יעקב אדרי: מצוין, הלאה.

דורית ארז גביש: אף אחד לא דיבר על הבעיה הביטחונית.

דורית ארז גביש: יש הרבה קולות שאומרים שהולכת להיות מלחמה בקיץ.

יעקב אדרי: או, לא, אל תכניסי לי עכשיו- -

דורית ארז גביש: מה לעשות, זה דבר שמדאיג אותנו.

דורית ארז גביש: הגברת מוועדת העורכים אמרה בהתחלה שהיו הרבה מאוד חלופות, והיזם בחר בשש האלה.

דורית ארז גביש: הייתי מאוד שמחה לדעת- -

יעקב אדרי: היא אמרה שהיזם הציע, זה לגיטימי.

דורית ארז גביש: אבל אני רוצה לשמוע איזה עוד חלופות.

דורית ארז גביש: אולי יש חלופות שלא חשבו- -

יעקב אדרי: היא אמרה את כל החלופות.

דורית ארז גביש: אז היזם הביא את החלופות.

יעקב אדרי: אמרו את כל החלופות.

רונית מזר: אני רוצה להבהיר: היזם הגיע עם מספר חלופות.

רונית מזר: לאחר מכן כל מתכנני המחוזות הרלוונטיים התבקשו לבוא עם חלופות נוספות.

רונית מזר: הן גם נבחנו.

רונית מזר: היועץ החיצוני של משרד הפנים גם הוא בא עם הצעה של חלופות – כל החלופות של כל הגורמים שהועלו נבחנו.

דורית ארז גביש: אם נכנסים ל-Google Earth רואים שהמרחק בין המחצבה בפרדיס לבין בית הספר שם הוא שני קילומטר, שניים וחצי קילומטר מבית ספר "העומר" של חוף הכרמל, 600 מטר מהבית הראשון בעין אילה.

דורית ארז גביש: אני לא אגיד, תעשו את זה בחיפה או בקיסריה כי זה לא בסדר לומר את זה.

דורית ארז גביש: אנחנו רוצים שתיבדק האפשרות של אסדה בים.

דורית ארז גביש: תודה רבה.

יעקב אדרי: תודה.

יעקב אדרי: רוני יזרעאלי, בבקשה.

רוני יזרעאלי: אני תושב נחשולים.

רוני יזרעאלי: אנחנו יישוב שלאורך שנים יש לו הצעות מכל הכיוונים לפתח תיירות בומבסטית.

רוני יזרעאלי: מי שמכיר את חוף דור – לא היה אחד מהארץ ומהעולם שלא הציע לנו הצעות לבוא ולהקים.

רוני יזרעאלי: מתקן הנופש שלנו הוא מתקן צנוע, שומר סביבה.

רוני יזרעאלי: כשהייתי במילואים הייתי כל פעם מציג את עצמי שאני מנחשולים, והיו אומרים לי, כשהייתי ילד רצתי על החוף, האוהל הראשון שהקמתי עם החברה שלי בתיכון היה בחוף דור.

רוני יזרעאלי: המקום הזה הוא פנינת נופש לכל הארץ.

רוני יזרעאלי: כל מי שלא רוצה לנסוע היום לטורקיה או לא יכול לנסוע לטורקיה מגיע לחוף הכרמל.

רוני יזרעאלי: אם אנחנו שומעים על ביוב בתל-אביב, ביוב בבת-ים, ביוב באשקלון או בחיפה – נשארה פנינת נוף אחת במדינת ישראל.

רוני יזרעאלי: אני גם למדתי לימודי ארץ-ישראל, ואני מדריך תיירות – הדבר הזה הוא בנשמתי.

רוני יזרעאלי: אני גם חקלאי.

רוני יזרעאלי: צריך לשמור על נקודה אחת בארץ שתהיה נקייה ויפה.

רוני יזרעאלי: אנחנו חייבים לשמור עליה.

רוני יזרעאלי: בנושא מחצבת אילה: תשתית לאומית של דלקים מזוקקים, זאת אומרת הדלקים מבתי הזיקוק לאזור המרכז עוברים בטווח הביטחון של 350 מטר מאתר עין אילה או הייתי קורא לו יותר נכון "אתר פרדיס" כי הוא קרוב יותר לשם.

רוני יזרעאלי: פרדיס הוא היישוב הגדול, וזה בשטחים שלו.

רוני יזרעאלי: לדעתי, זה דבר שהוא בהחלט לא מתאים.

כרמל סלע: אני רוצה להוסיף עוד נקודה חשובה בעניין הזה.

כרמל סלע: הדיון הזה הוא לדורות.

כרמל סלע: המתקן הוא עם פוטנציאל הרס לדורות בכל מקום שיקבעו אותו.

כרמל סלע: כמו שכולם אומרים פה, אף אחד לא רוצה את זה בבית שלו.

כרמל סלע: אין ספק, מבחינתנו בים זה היה הכי טוב.

כרמל סלע: זה נבדק או לא נבדק.

כרמל סלע: לחוף הכרמל ולמדינת ישראל הכי נכון שזה ימוקם בחוף הים.

כרמל סלע: אני לא יודע עד כמה בדקו את זה ברצינות- -

קריאות: - - -

כרמל סלע: בכל העולם זה עובד בחוף הים.

דב חנין: לא בחוף הכרמל, בחוף הים.

יעקב אדרי: שמעתי, זהו.

טל איינהורן: אני נציגה של קרן קיסריה, החברה לפיתוח קיסריה.

טל איינהורן: ברור שאף אחד לא רוצה אצלו, אז גם אנחנו שמחים לשמוע לפני שבועיים שבכלל יש חלופה כזאת.

טל איינהורן: כמובן, אף אחד לא יידע ואף אחד לא העלה את זה.

טל איינהורן: מכיוון שכך התגובה שלי היא מאוד ראשונית, לא עשינו שום בדיקה מקצועית.

טל איינהורן: אנחנו רק יכולים להגיד שקיסריה משופעת בתשתיות לאומיות.

טל איינהורן: תחנת הכוח הפחמית נמצאת על קרקעות קיסריה בתחום חדרה.

טל איינהורן: אין ספק, אם נשים מתקן גז ליד תחנת כוח ותקרה קטסטרופה שאנחנו לא יודעים מהי, אז גם המדינה מושבתת כי כביש 2 סגור לתנועה.

טל איינהורן: זה צומת מאוד נחמד.

טל איינהורן: עוד משמעות שיש לצומת הזה – אור עקיבא.

טל איינהורן: אף אחד לא הזמין את אור עקיבא לדיון הזה, והם לא כאן- -

קריאות: - - -

יעקב אדרי: אני הזמנתי, ושנית, הרשי לי לומר לך שאני גר באור-עקיבא.

יעקב אדרי: אני דיברתי עם ראש העיר, אני לא יודע למה הוא לא שלח נציג.

טל איינהורן: גם אנחנו דיברנו איתו.

טל איינהורן: אור עקיבא וקיסריה נמצאים בהכנות של תוכניות מתאר.

טל איינהורן: באור-עקיבא מתוכננות למעלה מ-2,500 יחידות דיור בשטח שגובל במתחם שמיועד לתחנה.

טל איינהורן: מדברים על תחנה בהיקף של 150 דונם קרקע.

טל איינהורן: התחנה באשדוד היא 60 דונם קרקע.

טל איינהורן: אף אחד גם לא אומר פה שהדוגמה היחידה שיש בארץ היא בגודל של פחות מחצי ממה שקיים באשדוד.

טל איינהורן: אז נראות היא גם כביש 4 בקיסריה וגם כביש 2.

טל איינהורן: בקיסריה יש למעלה מ-900 אלף תיירים בשנה – חלק מהכלכלה המקומית נהנה מהתיירות הזאת.

טל איינהורן: היום אנחנו מסבירים את תחנת הכוח ומתנצלים שהיא קיימת.

טל איינהורן: בוא נוסיף מעבר לכביש גם תחנה של גז, ובכלל – חגיגה לעיניים.

טל איינהורן: הממצא הוא ארכיאולוגיה, שמורות טבע.

טל איינהורן: גם לחוף דור יש חופים משגעים, אצלנו יש חופים לשימור.

טל איינהורן: עם כל הכבוד יש גבול כמה אפשר להעמיס על מחלף אחד.

יעקב אדרי: תודה על הדברים.

יעקב אדרי: אני אוסיף עוד משהו, ואני כבר עונה בשם חברת חשמל: יש שם תשתיות שאפשר להזיז אותם- -

קריאה: אפשר להזיז אותם.

יעקב אדרי: אני איתם בדיון ארוך מאוד להזיז את הרשת העליונה מהקצה הצפוני של אור-עקיבא.

יעקב אדרי: עכשיו מתחילים.

זוהר לביא: אם התחנה תמוקם בקיסריה לא ניתן - - -

יעקב אדרי: למעלה משבע שנים אני בסיפור הזה.

יעקב אדרי: סוף סוף הם מתחילים עכשיו לשים את הקווים.

טל איינהורן: דבר קטן ששכחתי להוסיף.

טל איינהורן: מבחינת רגישות השטח זה מפעל החדרה של - - - למי התהום, חלק משיקום אקוויפר החוף.

טל איינהורן: כל התוכניות הארציות מסמנות את זה כשטח הכי רגיש.

טל איינהורן: לבוא היום ולשים מתקן גז שהוא גם מזהם וגם מטרד רעש בגלל הלחצים בצינור – עניין שבכלל לא עולה פה על השולחן.

טל איינהורן: זאת לא מערכת שקטה.

יעקב אדרי: תודה.

יעקב אדרי: גלית, ויתרת לה, אמרת שאת מוותרת.

גלית ליידר: - - -

יעקב אדרי: זה לא מה שאמרת לפני חמש דקות.

גדעון עזרא: יש טעם לדיון הזה אם בסופו של דבר ייקבעו השלבים, שלדעת הוועדה, צריכים לקרות כדי להגיע לתוצאה.

גדעון עזרא: כל אחד יגיד, לא אצלי, לא יקרה כלום.

יעקב אדרי: ברור, אני קובע את זה בסוף.

גדעון עזרא: כדי שנתקדם בנושא הזה נכתוב את השלבים ונקבע את הדרך.

יעקב אדרי: תודה.

יעקב אדרי: חבר הכנסת איתן כבל, בבקשה.

איתן כבל: אולי איחרתי ברבע שעה, אבל אני לא מניח שברבע השעה שהחסרתי נאמרו פה כל הדברים.

איתן כבל: אני מרגיש פתאום שאני נחשף למידע שלא ידעתי- -

יעקב אדרי: ואנחנו לא יודעים עדיין הכול, איתן.

איתן כבל: זה מה שאני אומר.

איתן כבל: כל רגע יש עוד מידע ועוד מידע, ואנשים פה לא מודעים.

איתן כבל: זה נראה לי דיון מאוד חסר.

איתן כבל: אני לא חושב שהדיון צריך להסתיים כאן.

איתן כבל: זה אולי חייב להיות רק הפתיח לתהליך שכל אותם עניינים ונושאים כבדי משקל יעמדו לפתחנו.

יעקב אדרי: ברור.

יעקב אדרי: בסיכום תשמע את ההצעה שלי.

איציק בקיש: שלום לכולם.

איציק בקיש: אני נציג מטעם המאבק של התושבים.

איציק בקיש: אנחנו ריכזנו את כל מאבק התושבים בזיכרון יעקב, חוף כרמל ופרדיס.

איציק בקיש: כולם אומרים שהם לא רוצים את זה אצלם, וזה ברור, ואנחנו בעד זה.

איציק בקיש: אנחנו כל הזמן חוזרים לקטע של אסדת הים – כולם העלו את זה – איתן כבל, גדעון עזרא - -

יעקב אדרי: אז גם אתה מציע אסדת ים.

יעקב אדרי: הבנתי.

איציק בקיש: אני מציע שנזכור את הסיבות לכך שהחלופה הזאת ירדה, כי החלופה הזאת הייתה קיימת.

איציק בקיש: היא הייתה קיימת על-ידי המשרד לאיכות הסביבה.

איציק בקיש: הם אלו שלפני כמה חודשים אמרו שהם ממליצים על אסדה בים.

איציק בקיש: אחרי זה פתאום, ברגע אחד, החלופה נעלמה.

יעקב אדרי: מה הייתה הסיבה?

איציק בקיש: אני אגיד לך מה הסיבה – היא עולה יותר כסף ליזם, ושנית זה לוקח יותר זמן.

איציק בקיש: אז עם כל הכבוד 62 שנה אנחנו חיים על פחם ועל מזוט, אז אם עוד שנתיים נחיה עליהם לא יקרה כלום לאף אחד.

איציק בקיש: יש תחנה שעובדת על גז, עם צינור שעובר עד אליה עד עכשיו.

איציק בקיש: כמה שיספיק הגז מתטיס ומהקידוח באשקלון ובאשדוד – נחיה על זה גם אם נצטרך לחכות עוד שנתיים לאסדה.

איציק בקיש: לא יקרה פה לאף אחד כלום.

איציק בקיש: הביטחון והבטיחות של התושבים והרס הסביבה יותר חשוב מהכול.

שלמה כץ: ההצעה הזאת ירדה ב-13 נגד 10 במועצה הארצית.

יעקב אדרי: הייתה הצבעה, אני מבין.

יעקב אדרי: בבקשה.

גלית ליידר: אני הגעתי לעין אילה בשביל להגיע למקום כפרי ולמקום שתהיה לי בו איכות חיים.

גלית ליידר: בשבת אני קוראת עיתון, ואני מופתעת לגלות שהשר לנדאו תומך בחלופה הזאת כי היא בהסכמת- -

יעקב אדרי: זה לא מה שאני ראיתי.

יעקב אדרי: השר לנדאו ביקש לבדוק את כל החלופות.

גלית ליידר: האפשרות הזאת גם לא הייתה על הפרק, כי היו רק חמש חלופות.

גלית ליידר: פתאום אנחנו מתעוררים ביום בהיר לחלום בלהות ש-600 מטר מהיישוב שלנו יש לנו הדבר המפלצתי הזה שאף אחד פה לא היה רוצה שיהיה ליד הבית שלו וליד בית הספר שלו וליד הילדים שלו.

גלית ליידר: אני מבקשת לחשוב על זה.

גלית ליידר: לגבי ההליך: לא יכול להיות שהחתול ישמור על השמנת.

גלית ליידר: עם כל הכבוד למדינת ישראל, שתתכבד ותמצא את התקציב ותעשה את הבדיקה בצורה עצמאית ותחליט מה נכון לאזרחי מדינת ישראל.

גלית ליידר: גם אם זה ייקח עוד שנה כולנו נמתין בסבלנות.

גלית ליידר: אם תשובה לא היה מוצא את הגז היינו ממשיכים לחיות במדינת ישראל.

גלעד: אני רוצה להגיד משפט אחד?

יעקב אדרי: תוריד את המצלמה, ואני אאפשר לך.

גלעד: קוראים לי גלעד, ואני גר במושב דור.

גלעד: מבחינה ערכית מדינת ישראל צריכה עכשיו לחשוב אם הולכים לכיוון של אולמרטיזם, של כל הדברים שנסגור פה ושם ו"יהיה בסדר".

גלעד: זה מה שאני חושב.

יעקב אדרי: רבותיי, אני לא במקרה נותן לכם לדבר בסוף - -

אריה ביבי: אבל שידברו לעניין.

יעקב אדרי: אני אתן את רשות הדיבור למתכנן המחוז אדם קולמן שאני זימנתי באופן אישי, וברור לי שיש לו דעה בנושא, אבל הוא היה מנותק.

יעקב אדרי: ניתקו אותך?

אדם קולמן: לא מנתקים אותי, אתה מכיר אותי כבר מספיק שנים.

אדם קולמן: אני נמצא פה בשם מחוז חברה.

אדם קולמן: הוועדה המחוזית של חיפה טרם הגיבה על התוכנית מפני שהיא עוד לא עברה עליה.

אדם קולמן: יחד עם זאת אני מלווה את הקמת מערכת הגז הטבעית ואת רישוי הגז הטבעי והקמת כל התחנות במחוז חיפה מאז שהגז הגיע לחיפה וגם את כל התוכניות הארציות.

אדם קולמן: לוועדה בשלב הזה חסר קצת מידע על כלל מערכת הגז הטבעית במדינת ישראל, ומה היו השיקולים ללכת צפונה מחדרה, על-פי הגדרת משרד התשתיות.

אדם קולמן: הנושא הזה הוא בסיס לא לקבלת החלטות, אבל לקבלת מידע.

אדם קולמן: המידע הזה לא נחשף כרגע, והוא מאוד חשוב לקבלת החלטה.

אדם קולמן: אני לא רוצה לפרט כרגע כי מי שצריך להציג את זה הם גורמים אחרים או משרד הפנים ירצה להציג את זה.

אדם קולמן: כמו כן, מדוע אשדוד לא נבחנת לעומק וברצינות.

אדם קולמן: אני רוצה להסב את תשומת לב הוועדה לנושא של מערכת הביטחון שמערימה קשיים ועוד גורמים נוספים שמערימים קשיים באשדוד.

אדם קולמן: המיקום של המתקן באשדוד מבחינת תשתיות ארציות הוא מקום חשוב וטוב ולא פוגע בסביבה.

אדם קולמן: יש שיקולים אחרים מדוע אשדוד לא נמצאת על הפרק, ואם תלכו לעשות סיור שם בתחנה תיקחו בחשבון שמה שאתם רואים בתחנת הקבלה החופית היום זה רק חלק מהמערכת כי המערכת המלוכלכת יותר נמצאת על אסדת מרי B שנמצאת בעומק הים, והיא חלק מתוך המערכת.

אדם קולמן: אני שמח שהוועדה מתכנסת; לדעתי, הוועדה צריכה לקבל קצת יותר מידע על כל הנושא הזה ואף על פי שהוועדה לא תקבל החלטה, אלא המועצה הארצית, המידע יאפשר יותר תובנות לגבי ההליכים וההחלטות שמתקבלות.

יעקב אדרי: תודה.

יעקב אדרי: נציגה נוספת של התושבים.

יעקב אדרי: דפנה, בבקשה.

דפנה חיים לינגפורד: אני נציגת התושבים מזיכרון.

דפנה חיים לינגפורד: מדובר על 150 דונם של שינוי טוטלי של פני האזור בכל ההיבטים שדיברו עליהם.

דפנה חיים לינגפורד: זה כבר לא יהיה אותו חוף כרמל, איך שלא נסתכל על זה.

דפנה חיים לינגפורד: שנית, לגבי הוועדה הארצית, מקובל היום בכל העולם, וגם במדינת ישראל בכמה בוועדות מקומיות משובחות, לעשות שיתוף ציבור ושיתוף תושבים.

דפנה חיים לינגפורד: אני לא זוכרת שהיה איזשהו שיתוף ציבור ואיזשהו שיתוף תושבים באחת מהדרכים האלה.

דפנה חיים לינגפורד: זה לא מקובל- - -

בני זלמנוביץ': יש הליכי שיתוף ציבור בהליכי התכנון, והם מתקיימים גם בהרכב המועצה, גם בהעברת התוכנית להשגות הציבור.

בני זלמנוביץ': יש דרך ויש הליך שהוא ההליך שמתקיים.

יעקב אדרי: תודה לך.

יעקב אדרי: נציגי חברת חשמל, אני חושב שעניתי במקומכם, לא?

יעקב אדרי: או שבכל זאת אתם רוצים לומר משהו?

זוהר לביא: כמו לכולם, גם לנו, חשוב שהגז יגיע מהר, אנחנו הצרכנים הראשיים שלו.

זוהר לביא: אני רוצה להתייחס לחלופת קיסריה – לא להיבט הסביבתי שהציגה נציגת קרן קיסריה.

זוהר לביא: יש שם ערב רב של קווי מתח עליון וקווי מתח על שיוצאים מתחנת הכוח "אורות רבין".

זוהר לביא: כדי לשמור על מרחק ההרחקה האויב מספר 1 זה ההצתה של הגז.

זוהר לביא: כשהוא משתחרר לא קורה שום דבר, אבל כשהוא מוצת יש אותה בעיה שדיבר עליה שוקי.

זוהר לביא: קווי חשמל כמקור חום וכמקור הצתה ראשי לתחנה- - - בעת תקלה, ולכן כל קווי החשמל יצטרכו להיות מועתקים.

זוהר לביא: אנחנו בחנו את האפשרויות של העתקת הקווים, ומסתבר שהעתקת הקווים אינה ישימה לא מבחינת תוואי ולא מבחינת לוחות הזמנים.

זוהר לביא: לכן להערכתנו, החלופה הזאת היא חלופה שאיננה ישימה.

יעקב אדרי: ברור.

יעקב אדרי: תשימו באמת איקס על החלופה הזאת, היא באמת לא ישימה.

יעקב אדרי: אני מכיר את הנושא מהיבט אחר.

אלי ליכטנשטיין: אני מקיבוץ נחשולים.

אלי ליכטנשטיין: אני רוצה להזכיר את דבריו של ראש רשות הגז.

אלי ליכטנשטיין: דיברת על נזק ואמרת: "אוי ואבוי מה יקרה אם יהיה פיצוץ ב-450 בר".

גדעון עזרא: 350 מטר, הוא אמר.

קריאות: - - -

אלי ליכטנשטיין: הוא אמר 350 מטר מרחק למתקן.

גדעון עזרא: לא, לא.

אלי ליכטנשטיין: כן.

אלי ליכטנשטיין: ואז הוא דיבר על פיצוץ, ואמר, אוי ואבוי אם יהיה פיצוץ.

קריאה: נכון.

אלי ליכטנשטיין: אני רוצה לתרגם את ה"אוי ואבוי" להשלכה סביבתית; האם בכלל יודעים בעולם לטפל ב-450 בר – עד כמה שאני יודע, לא; ומה קורה לסביבה אם באותו מתקן של 450 בר יש פיצוץ.

אלי ליכטנשטיין: יש נתון או תסריט של מה שקורה במצב כזה?

יעקב אדרי: עזוב את זה עכשיו.

יעקב אדרי: אנחנו מבינים שזאת בעיה רצינית.

אלי ליכטנשטיין: סליחה, רק שנייה.

אלי ליכטנשטיין: האלטרנטיבה להעביר את זה לים תגרום לכך שגם לסביבת הים אפשר לעשות אלטרנטיבה.

אלי ליכטנשטיין: אותו מתקן של 40 דונם הוא יהיה מתקן שהבר – עד כמה שאני מבין – ירד משמעותית כי זאת המטרה של המתקן.

יעקב אדרי: תודה.

דורית ארז גביש: יש אתר של "טים ראלי" בארצות-הברית.

דורית ארז גביש: את כל הקטסטרופות שאתם רוצים לראות בפיצוצים של גז טבעי תוכלו לראות שם.

יעקב אדרי: אני לא אוהב את מה שעשית עכשיו, אבל עשית.

יעקב אדרי: כשהייתי ראש מועצת אור-עקיבא היה הסיפור של פיצוץ צינור נפט.

יעקב אדרי: טרקטור דפק צינור נפט ליד אור-עקיבא, והייתם צריכים לראות איזו מהומה הייתה באור-עקיבא ובכל האזור והמדינה, ואיזה נזק נגרם למי התהום מהפיצוץ הזה.

אריה ביבי: חשבו שגילו נפט.

יעקב אדרי: אני לא רוצה לדמיין מה יקרה בפיצוץ של צינור גז.

יעקב אדרי: אני רוצה לתת את הזכות לחברת נובל להגיב.

קריאה: הוא לא עונה לי.

יעקב אדרי: כי אין לו תשובה.

יעקב אדרי: מה זה משנה?

יעקב אדרי: ברור שהפיצוץ יהיה מחריד.

קריאה: - - -

יעקב אדרי: את זה יבדקו.

יעקב אדרי: שמעתי, זה מיותר.

יעקב אדרי: חברת נובל, בבקשה.

יעקב אדרי: שמעתם את כולם.

יעקב אדרי: לא היה נוח ולא נעים, אבל הדברים צריכים להיאמר בבירור.

יעקב אדרי: אז תענו בבקשה.

גדעון תדמור: תודה רבה.

גדעון תדמור: אני מנכ"ל דלק אנרגיה, ואנחנו שותפים בפרויקט יחד עם נובל ועם Isramco ועם דור.

גדעון תדמור: אני גם רוצה לברך את הוועדה על כך שהתכנסה כדי לדון בנושא הזה משום שאנחנו מאמינים שהנושא הזה צריך להידון ולהיבחן, וגם ההחלטות צריכות להתקבל בשקיפות מלאה.

גדעון תדמור: אין ספק שמדובר על פרויקט לאומי.

גדעון תדמור: אף על פי שזה צוין אגב אורחה על-ידי אנשים שדיברו בלהט על הדבר שמעניין אותם, לרגע צריך לזכור שכולנו בסך-הכול מאוחדים מאחורי העובדה שרואים חשיבות אדירה בתגלית הגז, חשיבות אדירה בכך שהגז יגיע בזמן הדרוש למשק הישראלי.

גדעון תדמור: אנחנו נציג כאן שקף שמציג גם את התועלות לגז, וגם על זה אין מחלוקת- -

דב חנין: לא צריך.

דב חנין: היו"ר יעקב אדרי:

דב חנין: עם כל הכבוד, תן לי לנהל את העניין.

גדעון תדמור: התועלות הכספיות והסביבתיות למשק הלאומי ומה שהביא את השינוי בנושא איכות הסביבה זה הגז הטבעי.

גדעון תדמור: צריך רק לזכור שעד היום השריפה של גז טבעי חלף דלקים חלופיים חסך שנה של ייצור אנרגיה בפחם, במזוט ובסולר למשק הישראלי.

גדעון תדמור: אלה דברים שראוי לציין אותם ולברך עליהם.

גדעון תדמור: יחד עם זאת צריך להקים את התשתיות המתאימות כדי שניתן יהיה לעשות שימוש בגז.

גדעון תדמור: צריך לזכור שלוח הזמנים כאן הוא הנתיב הקריטי.

גדעון תדמור: לכן כולם מזדרזים לנסות לקדם את הדברים.

גדעון תדמור: מדוע הוא נתיב קריטי?

גדעון תדמור: משום שיש לנו גז שמסופק החל מפברואר 2004 מהמתקן הימי והמתקן היבשתי באשדוד ממרי B, ים תטיס, והגז הזה הולך ופוחת.

גדעון תדמור: מנגד הצריכה של הגז הטבעי הולכת ועולה, ולכן ב-2012 אם הגז החדש לא יוכל להגיע מהקידוחים של תמר ודלית יש חשש שיהיה מחסור של גז טבעי במשק הישראלי, זאת בעוד כל המשק הישראלי עובר לצריכה של גז.

גדעון תדמור: כלומר הצריכה עולה, והאספקה תפחת.

יעקב אדרי: כמה זמן צריך להקמת כל המתקן הזה?

גדעון תדמור: אנחנו נמצאים בתהליך שהשותפים לקחו על עצמם לקדם את הליכי הרכש גם של ציוד וגם סגירת הזמנת עבודות למתקנים המאוד חשובים שצריכים להקים- -

יעקב אדרי: לא אמרת לי כמה זמן.

גדעון תדמור: זה משתנה, אבל אנחנו נמצאים כבר בעיצומו של התהליך.

גדעון תדמור: עדיין יש גמישות בכל מה שקשור לאתר שאליו צריך להגיע.

גדעון תדמור: אנחנו לא באים לתמוך באתר זה או אחר.

גדעון תדמור: אנחנו לא מאוהבים באתר זה או אחר, אין לנו אינטרס נדל"ניסטי באתר זה או אחר.

גדעון תדמור: האינטרס היחיד שלנו כאן הוא שהגז יגיע בזמן ובצורה בטוחה.

גדעון תדמור: באינטרס הזה, לדעתי, כולם מאוחדים.

גדעון תדמור: לגבי האתרים מי שמוביל את כל התהליך זאת המועצה הארצית לתכנון ובנייה.

גדעון תדמור: התהליך נעשה בשקיפות מלאה, וכשדובר על בחינת חלופות הוזמנו כל מי שרצה להציע חלופה מהגורמים המעורבים- -

יעקב אדרי: ראשי הרשויות לא הוזמנו- -

גדעון תדמור: אדוני היושב ראש, גם לזה אני אתייחס בכמה היבטים.

גדעון תדמור: יש כאן שקיפות מלאה, וכל הגורמים שיושבים במועצה הארצית הוזמנו להציע חלופות, והחלופות האלה נבחנו והוספו והורדו.

גדעון תדמור: ההוכחה הטובה ביותר היא המועצה האחרונה שבה הוספה חלופה שנפסלה בעבר.

גדעון תדמור: כך שיש גמישות בנושא הזה, ואנחנו בעד.

גדעון תדמור: אנחנו בעד לבחון את כל החלופות כל עוד זה נבחן בלוח זמנים מאוד מוגדר.

גדעון תדמור: לכן החלופות האלה ייבחנו.

גדעון תדמור: לגבי החלופה של מחצבת עין אילה אני חייב לציין עובדה שרואים בפרוטוקול: ראשי הרשויות הם אלה שבמועצה האחרונה עמדו והציעו את החלופה של מחצבת עין אילה, ואנחנו מברכים על זה- -

גלית ליידר: התושבים אמרו שהם מתנגדים.

דורית ארז גביש: כל התושבים של האזור מתנגדים עכשיו.

קריאות: - - -

יעקב אדרי: גברתי, שמענו את הדעה שלכם.

יעקב אדרי: הוא אומר דברים ברורים.

גדעון תדמור: החלופה הזאת הוצעה לבחינה, והיא תיבחן.

גדעון תדמור: אנחנו בעד לבחון את החלופות האלה.

גדעון תדמור: צריך לזכור שהמועצה הארצית העסיקה יועצים חיצוניים – גם יועץ מקומי שבדק את החלופות והציע חלופות וגם יועץ בריטי מכיוון שכאן מדובר על ידע ספציפי שלא נמצא בארץ.

גדעון תדמור: לכן נלקח יועץ בריטי על-ידי רשות הגז כדי לבחון את החלופה של האסדה הימית.

גדעון תדמור: לשאלה בעניין האסדה הימית.

גדעון תדמור: אנחנו יודעים לבנות אסדה.

גדעון תדמור: האסדה היחידה שיש במדינת ישראל, והיא דרך אגב לא אסדה אלא פלטפורמה, בנינו אותה בפרויקט ים תטיס.

גדעון תדמור: כך שאנחנו יודעים איך לעשות את זה.

גדעון תדמור: מה שכן צריך לזכור שיש הבדל מהותי בין השדה שהתגלה במרי – תודה לאל – לבין השדה שהתגלה בתמר.

גדעון תדמור: השדה שהתגלה בתמר הוא הרבה יותר גדול, אבל הוא בעומק של 1,650 מטר, ולכן אי אפשר להציב שם מתקן כמו שמציבים בעומק של 230 מטר כמו ב"מרי".

גדעון תדמור: לכן הפתרון הוא לא אותו פתרון.

כרמל סלע: - - - 200 מטר.

יעקב אדרי: כרמל, בבקשה.

יעקב אדרי: לא הפריעו לך, בבקשה אל תפריע אתה.

גדעון תדמור: אני מבין שכולנו מהנדסי גז חובבים, אבל גם אני לא יודע את זה מידע אישי.

גדעון תדמור: יש אנשי מקצוע שבוחנים את זה.

גדעון תדמור: לכן המתקן לא יכול לעמוד מעל המאגר.

גדעון תדמור: הוא צריך להיות בהיסט מהמאגר ובמים רדודים.

גדעון תדמור: לכן הרבה מהתועלות שיש במתקן כזה כשהוא עומד מעל המאגר לא קיימות.

גדעון תדמור: לכן שוקי התייחס לנושא האמינות.

גדעון תדמור: אמינות האספקה היא הרבה יותר נמוכה מאשר אמינות של מתקן שאפשר להציב אותו על הקרקע.

דב חנין: מהי בעיית האמינות בהסטה?

גדעון תדמור: אני לא אכנס לזה.

גדעון תדמור: אפשר ללמוד את זה בנפרד, זה נושא טכני שנבחן במשך חודשים על-ידי אותו יועץ.

דב חנין: כי רפסודות בהסטה נמצאות בהרבה מקומות.

גדעון תדמור: אבל אז זה חלק ממערכת שיש בה - - - גדולה.

יעקב אדרי: לא קיבלת את רשות הדיבור, סליחה.

דב חנין: אז אני מבקש.

גדעון תדמור: אני לא אכנס כי אין לנו זמן להיכנס לזה, אבל אפשר ללמוד את זה בנפרד.

גדעון תדמור: זה הבדל גדול אם זה חלק ממערכת גדולה אם זה השדה היחיד שאמור להפיק גז למדינה.

גדעון תדמור: לכן הבטחת האספקה ואמינות האספקה היא קריטית למשק.

גדעון תדמור: כמו כן צריך לזכור שכשתתרחצו בחוף דור שהוא אחד החופים היפים בארץ, תראו מול עיניכם את המתקן הזה- -

גלית ליידר: אין בעיה.

גדעון תדמור: אז אני לא יודע מה מפריע יותר, אבל גם זאת שאלה שצריכה להיבחן.

גדעון תדמור: נוסף לזה יש לוח זמנים שיוציא אותנו לחלוטין מלוח הזמנים הריאלי הדרוש הקריטי למדינת ישראל, ופעם אחרונה הוא לא ייתר מתקן.

גדעון תדמור: אם המתקן לא יהיה 120 דונם ויהיה 180 דונם המתקן יצטרך להיות על החוף.

גדעון תדמור: כאן אני חוזר על ההזמנה שלכם לבוא ולראות את המתקן באשדוד.

יעקב אדרי: אנחנו נגיע.

גדעון תדמור: זה מתקן שמייצג בהחלט את מה שאמור להיות שם, גם אם לא אחד לאחד.

אלי ליכטנשטיין: הוא לא מייצג כי יש אסדה על הים, וכאן יש אסדה על הים.

גדעון תדמור: בוא לא נהיה מהנדסי גז חובבים.

גדעון תדמור: הוועדה תגיע ותקבל הסברים מלאים לגבי ההבדל ולגבי הדברים הזהים.

אלי אבוטבול: אדוני היושב ראש, היית צריך לשאול שאלה, מה היה קורה במדינת ישראל אלמלא נובל אנרג'י ותשובה היו מוצאים את האתר הזה?

אלי אבוטבול: האם היינו מפסיקים לתפקד כמדינה?

קריאות: - - -

יעקב אדרי: זאת לא שאלה.

יעקב אדרי: ברמה הלאומית טוב שנמצא גז, זה חשוב למדינת ישראל.

אלי אבוטבול: אבל - - - שאם ב-2012 זה לא יזרום- -

יעקב אדרי: זה לגיטימי מבחינתו להגיד שאם יש גז צריך להתחיל להפיק אותו.

גדעון תדמור: אני לא רוצה לרדת לאמירות פופוליסטיות.

גדעון תדמור: צריך לברך על מציאת הגז, ואם אתה, אלי, לא היית ראש מועצת זיכרון יעקב היא הייתה מתקיימת, ואני עדיין מברך אותך שאתה ראש מועצת זיכרון יעקב.

גדעון תדמור: אז דברים טובים קורים וצריך לברך עליהם.

גדעון תדמור: אלה באמת אמירות שאין טעם להגיע אליהן.

גדעון תדמור: אנחנו נשתף פעולה עם כל גורם ועם המועצה הארצית כדי להביא את הפרויקט הזה לסיום מוצלח.

גדעון תדמור: אני רוצה להראות כאן כמה שקפים.

יעקב אדרי: כמה שקפים?

יוסי אבו: 8-7 שקפים.

גדעון תדמור: נעשה את זה מהר כי חלק מהדברים כבר נדונו.

יעקב אדרי: כשאני אגיד לך להעביר, תעביר.

גדעון תדמור: זה הצילום של התגלית.

גדעון תדמור: צריך להבין שכל מערכת הגז הטבעי תהיה מערכת תת ימית בעומק של 1,650 עם קידוחים שפרוסים על קרקעית הים ועם מערכת מרכזית שמנתבת אותם לכיוון חופי ישראל.

גדעון תדמור: נקודה חשובה: בחוף ישראל אין פגיעה.

גדעון תדמור: גם כשדובר על חלופת דור שהיא אחת החלופות אין פגיעה בחוף.

גדעון תדמור: יש כאן טכנולוגיה של קידוח אלכסוני של שני קילומטר.

גדעון תדמור: מדברים כל הזמן על חוף דור, אבל לא מדובר על חוף דור, והחוף לא מופרע באלטרנטיבה הזאת.

גדעון תדמור: כשעושים קמפיין ציבורי ומראים את התמונה המפחידה הזאת שממקמת לכאורה את המתקן באזור חוף דור, זאת התמונה שמראים לתושבים שנזעקים כשהם רואים תמונה כזאת.

גדעון תדמור: אבל מה לעשות, נבלבל אתכם קצת עם העובדות ונראה לכם את התמונה האמיתית: ככה נראית התמונה האמיתית, ומי שמיטיב לראות ינסה - -

אלי ליכטנשטיין: איפה המתקן?

אלי ליכטנשטיין: לא רואים.

יוסי אבו: זאת השאלה – איפה המתקן?

קריאות: - - -

יעקב אדרי: רגע, רבותיי.

יוסי אבו: תלמדו את העובדות.

יעקב אדרי: ידידי הסדרן, תרגיע בבקשה את היציע.

יעקב אדרי: השאלה ששאלת היא התשובה שלהם.

יעקב אדרי: לא רואים את זה, וזה קיים.

קריאות: - - -

יוסי אבו: תלמדו את העובדות.

יוסי אבו: על זה אנחנו מתחייבים – תלמדו את העובדות.

אלי אבוטבול: איפה הארובות?

אלי אבוטבול: איפה המכלים?

אלי אבוטבול: זה מטעי בננות.

קריאות: - - -

גדעון תדמור: אלי, חבל.

גדעון תדמור: הרי אנחנו ישבנו עם ראשי המועצות, והם היו בתמונה מראש.

גדעון תדמור: אז יש גבול למה שאפשר לבוא ולומר כאן.

גדעון תדמור: אנחנו מוכנים בשקיפות מלאה להראות לכולם את העובדות.

גדעון תדמור: מי שיראה את העובדות ולא יסתמך על דברים פופוליסטיים ולא יסתמך על תמונות שאין קשר בינן לבין המציאות כחלק מאיזשהו מסע הפחדה, ויראה את העובדות, ייווכח שהמתקן הוא מתקן, אבל הוא נראה ונשמע אחרת ולחלוטין לא מפחיד.

קריאות: - - -

אלי אבוטבול: רשות הגז אומרת שזאת פגיעה נופית קשה ביותר.

אלי אבוטבול: אתה לא מראה להם כלום.

יעקב אדרי: אלי, אני מאוד מבקש.

יעקב אדרי: אני רוצה לסכם את הדיון.

אלי אבוטבול: אבל הם לא ענו על השאלות.

יעקב אדרי: אלי, אלי.

גדעון תדמור: אני מוכן לענות על כל השאלות.

אלי אבוטבול: - - - גנבו לנו אישה שהייתה צריכה לשמור עלינו- -

יעקב אדרי: אלי, אלי- -

גדעון תדמור: אני מציע לך לא להפריח לאוויר האשמות חסרות בסיס- -

יעקב אדרי: מר תדמור.

גדעון תדמור: - - אם אתה רוצה להפריח אותן תעשה מה שכל אזרח הגון צריך לעשות.

קריאות: - - -

יעקב אדרי: אלי, אלי- -

אלי אבוטבול: - - - למה אתם לא תובעים אותי בתביעת דיבה על זה שאני אומר ששיחדתם את האישה הכי חשובה אצלנו?

אלי אבוטבול: אני מחכה שתתבעו אותי ותגידו לי, אלי, אתה תשלם מחיר כבד- -

יוסי אבו: למה אתה לא הולך למשטרה?

יעקב אדרי: אלי, אתה גם חבר, ואני לא רוצה- -

אלי אבוטבול: הם לא עונים על השאלות הכי קשות.

יעקב אדרי: אני אענה.

יעקב אדרי: אתה יודע שיש לי קצת ניסיון, לא הרבה.

יעקב אדרי: רבותיי, תודה לכולם.

יעקב אדרי: זה היה דיון ראשוני.

יעקב אדרי: החכמנו יותר, אבל כנראה, אנחנו עדיין לא יודעים הכול.

יעקב אדרי: אני כבר אומר שהוועדה הזאת תמשיך ותדון למרות הפתיחה המהממת של היועץ המשפטי של המועצה הארצית.

יעקב אדרי: אנחנו נמשיך לבדוק ולא נרפה.

יעקב אדרי: אנחנו רוצים לדעת הכול ולהיות משוכנעים שאחרי שעשיתם הכול: בדקתם את המקום ועשיתם כל מה שצריך כדי שנהיה שקטים.

יעקב אדרי: אנחנו עדיין לא שקטים.

בני זלמנוביץ': קוימו ישיבות רבות גם בוועדת העורכים- -

יעקב אדרי: שמעתי אותך.

יעקב אדרי: אתה הרי אמרת שעשית כל כך הרבה ישיבות, שהישיבה הזאת מיותרת.

יעקב אדרי: רבותיי, אני רוצה לסכם.

יעקב אדרי: הוועדה הזאת תמשיך בדיונים שלה.

יעקב אדרי: היא תשב עם ראשי הרשויות וגם איתכם שוב.

יעקב אדרי: נעשה סיור באשדוד, ונמצה את העניין עד הסוף.

קריאה: תבואו גם לחוף הכרמל.

יעקב אדרי: אנחנו נבוא גם לחוף הכרמל.

יעקב אדרי: זה ממש לא רחוק ממני, כך שאני מבטיח שאני אגיע.

יעקב אדרי: אני רוצה לסכם.

יעקב אדרי: ראשית, הוועדה רואה בהקמת חוות הגז- -

קריאות: אדוני היושב ראש, זה לא חוות גז.

קריאות: המינוח הוא לא נכון.

יעקב אדרי: אנחנו רואים בזה מתקן בעל חשיבות לאומית.

אלי אבוטבול: תקרא לזה מכל גז ביתי.

יעקב אדרי: אלי, אני מאוד מודה לך שאתה עוזר לי.

יעקב אדרי: ועדת הפנים והגנת הסביבה מבקשת מרשות התכנון ומחברת הגז להעביר לוועדה את כל החומר הרלוונטי לעניין הקמת חברת הגז בחוף הכרמל.

יעקב אדרי: אנחנו מבקשים גם מכם את כל החומר לעניין הזה.

דב חנין: כולל מפרט אסדות ימיות ומועדים להקמתן.

יעקב אדרי: הוועדה קוראת למועצה הארצית לתכנון ולבנייה לשלב את ראשי הרשויות בדיונים ובהחלטות.

קריאות: את התושבים.

יעקב אדרי: ראשי הרשויות מייצגים אתכם.

יעקב אדרי: רבותיי, אני מאוד מבקש שלדיונים המכריעים תזמנו את ראשי הרשויות, זה מאוד חשוב לנו.

יעקב אדרי: הוועדה תמשיך לעקוב אחר הליכי הקמה של חברת הגז; הוועדה תמנה צוות.

יעקב אדרי: נעשה כל מאמץ בתיאום עם יושב ראש הכנסת, שיהיה יועץ מטעמנו.

יעקב אדרי: זה לא פשוט, אבל נעשה כל מאמץ כי הנושא מאוד בעייתי.

יעקב אדרי: אני מודה לכולם.

יעקב אדרי: נמשיך את הדיונים האלה.

יעקב אדרי: תודה רבה לכולם.